Sakit Belakang Kerana Obesiti, Aku Nekad Lakukan Ini Untuk Turunkan Berat Badan

Darjah 6, aku pakai seluar bapa aku saiz 36. Aku jadi pengawas sebab badan aku lagi besar dari budak-budak lain.

Tingkatan 5, aku kena pakai seluar Dockers untuk dijadikan seluar sekolah. Style memang style, tapi sebab tak ramai budak 17 tahun pakai seluar saiz 42 masa tu. Jadi kedai jual baju sekolah jarang ambil saiz tu.

Lepas sekolah, aku punya saiz pinggang maintain 40-42. Ada sekejap tu 38. Tu zaman kejatuhan kerja kat Angsana gaji RM680 sebulan. Kurus sikit sebab ikat perut kot. Then sambung 40-42 sampailah umur aku 28 tahun.

Aku dah biasa jadi gemuk. Aku tak hairan pun.

Being fat is cool. Di mana kau selalu dibelanja makan oleh kawan-kawan kerana kawan-kawan suka tengok kesungguhan kau menikmati makan.

“Cab, jom makan. Aku belanja. Aku selera tengok kau makan.”

Ayat ni, aku tak pernah tolak. Aku akan tulis “ON!” Huruf besar berserta tanda seruan.

Being fat is cool dimana bila seseorang itu sedih, kau boleh buat jenaka yang orang boleh terhibur dengan mudah.

Being fat is cool sebab aku rasa aku lebih ‘chick magnet’ dari kawan-kawan aku yang badan sedap dan ada rupa. Ya, chick magnet bukanlah bermaksud aku ramai girlfriend, atau ramai perempuan tergilakan aku.

Maksud aku, aku lebih ramai kawan perempuan. Kawan lelaki mungkin 40% manakala kawan perempuan 60% termasuk 15% makcik-makcik. Mungkin sebab dia rasa aku mudah bergaul atau sebab aku tak macam lelaki lain. Aku gemuk.

Being fat is cool bila mana dalam banyak-banyak kawan, kau selalu diingati sebab fizikal kau yang lebih ‘nampak’ dari orang lain.

Tapi jadilah gemuk yang berkualiti, disukai orang, dan tidak menyakiti hati masyarakat. Jagalah kebersihan, bergayalah sikit, tampil kemas, wangi dan jangan sesekali jadi pemalas. Kalau jadi gemuk tapi pemalas, toksah la jadi gemuk. Jadi je bison.

TAPI, Being fat is not cool when you realise that you’re not healty as others.

SAKIT BELAKANG antara sebab utama aku rasa aku perlu bersenam untuk menurunkan berat badan. Sakit belakang yang aku alami sejak 5 tahun lepas cukup buat aku bosan.

Sampai satu tahap, aku nak keluar dari kereta pun aku terpaksa mengesot supaya tak terasa sangat sakit membongkok. Aku cuba tidur terlentang. Mengiring. Tapi tetap akan datang semula sakit belakang yang tak tahu punca ni.

Aku puas tanya doktor adakah aku ada masalah slip disc tapi doktor hanya kata, “Diet, bersenam, turunkan berat. Tulang belakang pun hari-hari angkut beban boleh rosak tau.”

Sakit kepala aku. Aku shoot wedding for almost 8 years. From day first, aku sedar yang aku tak boleh jadi photographer lebih dari 9 jam. Sebab aku akan mula rasa pening kepala.

Kemungkinan oksigen dalam badan aku tak stabil atau apa. Aku tak pasti yang tu. Beg kamera aku sentiasa ada ubat tahan sakit dan panadol. Yup, antibodi aku lemah. Aku cepat pening kalau buat kerja yang mengambil masa yang lama.

Incontinence Faeces. Bahasa Melayu dia ialah berak tak lawas. Pada mulanya aku rasa normal, jadi lama-kelamaan aku jadi tak puas buang air besar. Aku buang air besar setiap pagi. Dan aku rasa masih belum kosong perut ni sehinggalah aku ambil masa yang lama dalam tandas.

Benda ni aku baru sedar awal tahun lepas. Dan aku ambil remeh sebab itu perangai aku dari kecil. Aku tak suka ambil tahu bab kesihatan.

Aku mula bersenam sebab aku semak kandungan gula aku agak tinggi. Tekanan darah pun sama. Aku dah lama tak berpeluh yang real. Peluh yang dahsyat maksud aku. Peluh yang kau kerah dan bukannya berpeluh sebab panas.

Aku cuba badminton dalam bulan Nov 2015. Tiap Selasa dan Khamis memang cari aku kat court. Ramai nasihat aku badminton ni sukan bahaya. Lagi-lagi untuk orang yang berbadan besar macam aku. Tapi aku degil sebab badminton la satu-satunya sukan yang aku boleh (pandai sikit) main selain dari sukan catur yang lansung tak berpeluh. Dan awal 2016 aku tercedera. Kaki terpusing sebab salah step dan getah kasut dah haus. OK, aku trauma! Sakit sangat.

Kemudian aku berhenti bersukan selama 2 bulan. Tak ada langsung sukan dan aku sedang berada dalam keadaan yang begitu selesa ataupun engkorang boleh panggil ‘comfort zone’.

Perasaan ni aku dah rasa sejak aku kecil. Dan aku mula risau kalau aku kembali seronok dengan comfort zone ni dan terus tak ingat pasal kesihatan.

Faisal, budak rumah aku. Hari-hari berlari. Aku tertarik dengan cara dia yang senyap-senyap tapi he make something interesting. Lari. Satu hari Faisal ajak aku lari. Mijer pun ajak aku lari. Dan kawan-kawan lain macam Po, Mahdy, Alia dan lain lain. Dan aku cuba untuk lari.

Baca: Diet Cara Saya Turun 5 KG Sebulan Dengan Santai Dan Tanpa Berlapar

Tak pernah terfikir dalam hidup aku, aku mampu lari. Malahan masa sukan sekolah pun 100 meter aku dan mencungap nafas bunyi anjing. Tapi larian pertama aku adalah 10km. Dan balik dari 10km aku rasa kaki aku tertinggal kat Crown Danga Bay.

Then, I keep running. Kena ingat. Lari tak boleh buat kau jadi kurus. Dia boleh bantu kau jadi sihat.

Jadi kalau nak hilangkan berat bada, sifir dia macam ni:
70% diet dari permakanan.
30% dari senaman.
Jadinya, jaga pemakanan paling penting.

No lost weight for 1 month. Aku dah mula rasa give up. Jadi betullah orang kata, kalau kau dah gemuk dari kecil, kau takkan boleh kurus sampai bila-bila.

Nope, its wrong. Sebenarnya dalam apa juga benda kau cuba nak buat, kau kena belajar. Yes aku belajar untuk hidup sihat. Pada aku, sihat juga punk. Dan punk itu sihat.

Aku baca mana-mana info kesihatan. Aku elak makanan yang berkalori tinggi. Aku cuba ikut calorie consumption per day aku. Kau boleh Google calorie calculator untuk kau tahu berapa jumlah kalori dalam sehari yang kau patut makan.

Mudah je sebenarnya cuma nak belajar benda yang kau tak pernah ambil tahu tu yang jadi susah. Jadi kenapa aku tak fikir dari dulu. Dan 30 sen baru nak sibuk-sibuk belajar. Kah kah kah!

Konsep penurunan berat PADA PENDAPAT aku, kau cuma perlu elak gula dan kawal kalori seharian kau.

Kenapa gula? Aku tak ada jawapan saintifik dan lengkap. Kau boleh baca kat Google secara terperinci. Aku penat taip ni.

Aku kurangkan pengambilan gula seharian. Aku lebihkan air masak. Aku apa yang dicadangkan kat internet yang manusia perlu 3L air masak setiap hari. Aku ambil 3-4L. Then, EAT CLEAN.

Bahagian ni paling susah. Tapi bahagian ini yang paling nampak impaknya.

Di hari biasa aku cuma makan lauk sahaja. Dan aku memilih. Benda bergoreng aku cuba elak. Tapi kedai makan kat Malaysia ni, jarang tak ada goreng-goreng ni. Jadi kalau aku ingat aku elak. Kalau aku tak tahan aku bedal la sikit buat jamah-jamah.

Aku turun 10kg dalam masa 2 bulan. Aku macam nak sujud syukur. Dari berat aku 128kg, kini berat aku 118kg.

Kemudian aku cuba elak nasi walaupun nasi tak salah. Cuma dia ada kandungan gula. Yup. Langsung tak salah kau makan nasi sebab nenek moyang kita sihat walafiat makan nasi.

Cuma aku kalah kalau makan nasi sebab bila aku makan nasi, aku akan berselera macam bela saka. Jadi aku berhenti terus. Mula-mula memang mengigil, tapi sekarang dah setahun aku elak nasi. Alhamdulillah aku rasa biasa je.

Aku tukar gula kepada stevia. Dan aku elak minum air tin. Aku makan lebih clean, aku makan dada ayam dan sayur pada setiap hari bekerja. Di hujung minggu aku makan chicken chop dan pasta. Aku tak timbang berat selama sebulan. Dan tak lama lepas tu bulan puasa.

Aku hanya berbuka kurma dan kuih. Sebab aku tak nak perut aku sarat. Sebab lepas berbuka aku kena lari 6km-8km setiap Isnin, Selasa dan Khamis.

Larat ke tak ada tenaga? Boleh ke bersukan bulan puasa? Aku pun hairan. Mungkin fadhilat kau berpuasa kot. Walaupun aku tak makan aku masih ada tenaga untuk berlari. Dan aku jarang bangun sahur.

Lepas lari baru aku makan. Dan aku baru tahu, metabolisma aku tengah lari, dan jika aku makan, dan makanan tu akan terus dibakar. Mungkin tak 100% tapi badan aku bakar cepat.

Lepas raya aku timbang dan aku rasa macam nak cium pipi semua orang. Berat aku dah jadi 98kg.

Daripada 118kg ke 98kg pada aku banyak. Sangat banyak. 20kg weh.

Aku teruskan berlari. Aku tak makan nasi. Aku cuba dan terus cuba untuk eat clean. Dan aku telah pun bebas daripada masalah sakit belakang, sakit kepala mahupun Incontinence Faeces. Aku rasa lebih bersemangat dan ceria.

Sekarang berat aku dah 90kg. Daripada pinggang saiz 42 – 35, baju XL ke L. L tu pun sebab aku memang jenis bidang besar pasal darah timur tengah yang mengalir dalam darah aku.

Aku hilang 30kg dalam setahun (anggaran tepat adalah 7 bulan). Berat ideal yang sepatutnya adalah 80kg. Another 10kg to remove! Big thanks to my wife  yang terpaksa bangun pagi sejak kami berkahwin untuk menyediakan makanan “sihat” untuk bekal makan tengahari aku.

Tak lupa ‘Team Lari’ hari selasa, ‘Team Treximo’ yang ramah dan selalu tunggu aku sebab aku lari lambat.

Ya, tak banyak mana penurunan berat kalau nak dibandingkan dengan team Kevin Zahri. Tapi aku masih rasa tersangat bersyukur sebab aku tak pernah pakai seluar saiz 34 sejak daripada sekolah menengah.

Dan sekarang aku dah boleh sarung dengan selesa. Aku tak pernah target apa-apa kecuali kesihatan aku semakin baik. Itu sahaja.

Ya, mungkin aku belum layak untuk beri testimoni tips pengurusan badan sebab aku masih belum capai berat badan ideal. Tapi sekurang-kurangkan aku berjaya buat diri aku selesa sikit dan beransur sihat macam orang lain.

Aku kongsikan apa yang aku dah buat sebab dah lebih 5 orang tanya. Dan sebenarnya inilah salah satu azam 2016 aku yang aku rasa aku dah berjaya capai. Ya, memiliki berat 90KG adalah azam 2016 aku.

Kalau kau nak cuba turunkan berat dan cuba untuk jadi lebih sihat, jom ikut aku setiap Selasa kat Nongchik Riverside. Jangan risau, aku tak pernah tinggalkan sesiapa yang lari lebih lambat dari aku.

Malah aku akan sedaya upaya beri kau semangat sebab aku tak nak kau jadi orang yang tak jaga tubuh badan yang tuhan beri macam aku.

Baca lagi: 7 Cara Bagaimana Saya Tangani Halangan Mental Semasa Diet Hingga Hilang 40Kg


Obesiti Sejak Kecil, Ini Rahsia Aku Berjaya Turunkan Berat Daripada 94Kg Ke 70Kg

Aku pernah bagitau aku ada masalah berat badan sejak kecil kan? Tak silap sejak berumur 7 tahun sebab masa kecil dulu pernah masuk hospital akibat diarrhea sampai kehilangan berat yang sangat mendadak dan hilang selera makan.

Tapi lepas je keluar wad, badan terus mengembang dan kembang dengan jayanya sampai lah kesudah. Jadi memang tak pernah kuruslah dari hari tersebut. Sekarang dah percaya ke belum?

Berat badan paling banyak yang pernah berjaya aku ternak adalah 94kg. Sekarang ini maintain 70kg-71kg. Masih jauh lagi perjalanan untuk dapat berat yang ideal. Ok mari aku terangkan diet yang aku pernah buat.

Ya, sebelum ni aku memang buat diet Atkins dan ia ada membantu juga. Tapi sejak badan dah start plateu, aku ubah cara diet dan join JK1M7 serta ubah dari diet Atkins kepada diet kalori iaitu kira semua kalori yang kita makan setiap hari.

Apa-apa jenis diet pun tak salah, asalkan kita ada ilmu dan konsisten. Dan, jangan lupa buat senaman sekurang-kurangnya seminggu 3 kali bagi keluar peluh dan bagi badan nampak cantik tak gedebeh sana-sini.

Ingat nak kurus memang perlukan banyak pengorbanan dari segi masa dan tenaga, lebih-lebih lagi makanan. Tak senang, sangat tak senang nak tinggalkan makanan kegemaran okey. Sampai sekarang pun aku masih ‘struggle’ untuk jaga pemakanan. Dan jangan banyak alasan untuk bermula atau untuk mulakan langkah pertama.

Penting lagi satu adalah kena banyak bersabar sebab perjalanan nak kurus memang bukan mudah. Jangan buat diet yang turun drastik gila sebab tak mustahil dia akan naik lagi gila. Sentiasa konsisten dan jangan putus asa.

Kawan-kawan pula kalau tahu kawan kita tu tengah dalam program diet, support lah sikit. Bagi semangat. Bukan senang nak kurus ni, tahu tak? Kalau kau orang ajak dia makan dan dia kata dia diet tak nak makan, hormat bukan memperlekehkan dan gelakkan usaha dan cita-cita dia. Okey?

Cari sebab kenapa nak kurus dan buat gol untuk jangkamasa pendek dan panjang. Tulis besar-besar tampal biar setiap kali bangun kita boleh nampak. Jadi kita akan sentiasa ‘keep on track’ dan tak mudah tersasar jauh.

Ingat formula 80% diet 20% senaman. Kalau workout gila-gila pun tapi makan pun sama gila, minta maaf lah susah sikit berat itu nak beranjak.

Sentiasa sediakan snek dalam bag seperti kurma atau biskut ‘weetameal’. Jangan berlapar. Sebab nanti badan tak tahu nak bakar apa dan otak akan mula bagi signal dekat badan supaya simpan lemak dan bakar otot. Rugi kan sebab kita nak otot bukan lemak. Tapi ingat 5-6 kali tu mesti masih di dalam kawalan ‘portion’ dan kalori yang sepatutnya bukan balun dan telan sesuka hati.

Boleh rujuk link ini calculator.net/calorie-calculator. Jangan ‘exceed’ kalori yang sepatutnya diambil sehari kalau nak turun berat badan. Catat makanan yang kita makan setiap hari supaya kita tahu apa yang kita makan dan berapa kalori yang kita ambil. Boleh guna aplikasi seperti ‘myfitnesspal’ dan sebagainya.

Ambil karbo segenggam sahaja setiap kali makan dan lebihkan protein (ayam/ikan/daging) kurangkan kuah serta lebihkan sayur-sayuran.

Tolong minum air dengan cukup. Macam mana nak tahu cukup air ataupun tidak? Urine kita putih tiap kali buang air kecil. Air sangat membantu untuk ‘flush away’ semua lemak dan toksin, bonus dia selain cepat kurus adalah kulit akan jadi lebih cantik dan glowing. Tak percaya sila cuba.

7. Potong air manis sebanyak yang mungkin

Gula ni jahat sikit, jadi kita kena kawal dia. Macam tu juga dengan minyak dan garam. Sila kurangkan tiga serangkai tersebut. Jadikan ketiga-tiga itu sesuatu yang jarang-jarang dimakan.

Buat senaman sekurangnya seminggu 3 kali sebab nak tone balik badan tu bagi tak flabby. Buat weight training untuk hilangkan lengan yang sado macam aku ni.

Cari kawan/ team / fit program yang nak sihat sama-sama supaya lebih bersemangat dan bermotivasi. Sekarang banyak sangat program-program yang ditawarkan seperti JK1M, SlimFit, Hitfat dan sebagainya. Jangan malas nak cari. Google, Google, Google! Selain itu boleh bersaing dalam menurunkan berat badan secara sihat.

Istiqomah selalu. Bila rasa nak ‘give up’, ingat balik macam mana kita start. Dan ingat balik ‘big why’ kita nak kurus sebab apa. Dan sentiasa simpan dalam kepala, kita nak turunkan berat badan, kita ubah lifestyle bukan sebab nak kurus semata, tapi sebab nak sihat dan kekal fit sampai tua serta boleh terhindar dari penyakit. Tolonglah, sila berubah untuk diri sendiri dan bukan sebab orang lain.

Jadi bersabar dalam nak menurunkan berat badan. Biarlah kau ambil masa setahun ke dua tahun ke tak apa. Tak ada orang marah. Kalau dia marah, kau marah dia balik. Okey itu gurau je, jangan serius sangat. Bak kata orang, biar lambat asalkan selamat. Dan berat pun kalau naik balik dia takkan naik mendadak juga.

Baca lagi: Inilah 6 Jadual Makan Dan Diet Saya Selama 3 Bulan Hingga Berjaya Hilang 40 Kg


oBike Gagal, Kini Sekadar Jadi ‘Longgokan Besi’ Di Depot Cheras

Pengenalan oBike pada tahun 2017 yang lalu merupakan salah satu usaha untuk menjadikan Kuala Lumpur bandaraya hijau nampaknya kini berubah menjadi satu kegagalan besar. Rata-rata basikal oBike kini terbiar persis besi buruk dan dilonggokkan di depot Dewan Bandaraya Kuala Lumpur (DBKL), Cheras.

Projek yang sepatutnya digunakan untuk mengurangkan penggunaan kenderaan sekaligus mengurangkan kesesakan lalu lintas dan pencemaran udara kini hanya sia-sia.

Kegagalan ini berpunca daripada kegagalan pihak syarikat yang menyelia oBike dan sikap masyarakat itu sendiri. Sebelum ini, orang ramai kerap mempersoalkan kegagalan oBike (M) Sdn Bhd dalam mengawal selia kemudahan tersebut baik dari segi keadaan basikal tersebut sendiri sehingga kegagalan aplikasi oBike itu sendiri.

Thousands of yellow bicycles belonging to oBike (M) Sdn Bhd are piling up in already crowded Kuala Lumpur City Hall (DBKL) depot https://t.co/2LdvMTYmvn

— Khairul Anuar (@kruel74) March 13, 2019

Datuk Bandar Kuala Lumpur Datuk Nor Hisham Ahmad Dahlan dalam satu kenyataan telah memberi peringatan kepada syarikat tersebut untuk mengambil kesemua jumlah longgokan terbiar sehingga pertengahan bulan April ini. Kegagalan untuk berbuat demikian akan menyebabkan pihak DBKL terpaksa melupuskan atau menjual bahagian basikal kepada pihak tertentu.

Kegagalan ini bukanlah kali pertama buat pihak oBike malah di negara lain seperti Australia dan ibu negara Itali juga menerima nasib yang sama. Perkara ini dipercaya juga berpunca daripada syarikat tersebut yang gagal memperbaiki perkhidmatan.


10 Sebab Kenapa Asus Zenfone 3 Sangat Berbaloi Untuk Anda Dapatkan

Lambakan smartphone masa kini mungkin akan membuat akan buntu. Ditambah pula dengan telefon berspesifikasi canggih masa kini mungkin membuatkan anda semakin susah untuk membuat pilihan.

Adakah anda kategori pengguna yang mahukan telefon mid-range yang harganya tidak begitu mahal namun masih tidak melupakan soal fungsi-fungsi canggih yang tersedia pada telefon high-end?

Jika itu yang anda mahukan, saya cadangkan Asus Zenfone 3. Asus telah mula menjadi minat orang ramai setelah model-model terbaru yang dikeluarkan berjaya memuaskan orang ramai. Berikut merupakan 10 sebab anda perlu mendapatkan Asus Zenfone 3:

Mungkin agak mudah untuk memilih telefon high end pada kini dengan harga yang mencecah RM3000 hingga RM4000 ringgit namun mahukah anda jika terdapat sebuah telefon mid-range yang bermula dengan harga RM1159 sahaja. Sebuah harga yang tidak ramai pengeluar telefon di luar sana mampu sediakan dengan rekabentuk yang kemas dan berkualiti.

Hadir dengan warna Moonlight White, Shimmer Gold and Sapphire Black serta penggunaan material metal di bahagian belakang benar-benar menyerlahkan quality Asus Zenfone 3 ini. Saya lebih suka dengan warna Sapphire Black yang tampak lebih elegen serta kemasan warna hitam yang berkilat di bahagian belakang.

2. Telah memenangi lebih 721 anugerah smartphone seluruh dunia

Percaya atau tidak, Asus Zenfone telah berjaya merangkul lebih 721 anugerah termasuk anugerah ‘good design award 2016’. Cukup untuk meyakinkan anda telefon ini bukan memfokuskan kepada rekabentuk semata-mata malah berjaya untuk menjadi telefon yang selesa untuk digunakan pada jangka masa yang lama.

Tahun 2016 merupakan tahun yang dimana setiap pengeluar berlumba-lumba untuk menghasilkan telefon dengan kecekapan kamera yang terbaik. Jika tahun-tahun sebelum ini best smartphone kamera didominasi oleh Samsung dan Apple, kini Huawei mula untuk menjadi pencabar terbaru.

Walaubagaimanapun, kesemua telefon berikut hadir dengan harga yang agak tinggi. Untuk sebuah telefon mid-range, saya cadangkan Asus Zenfone 3. Penggunaan kamera 16 megapixel dengan image sensor IMX 298 membolehkan anda mengambil gambar dengan cantik dan jelas.

Apa yang lebih mengujakan adalah Asus Zenfone 3 dilengkapi dengan OIS dan EIS. Maksudnya sebarang gambar yang diambil pasti tampak lebih jelas tanpa gegaran. Best bukan? Dan ya, siapa sangka telefon yang berharga mampu milik ini juga menyokong 4K Video membolehkan video diambil nampak lebih detail dan warna yang dihasilkan juga lebih dinamik.

Sudah menjadi trend pada tahun ini dimana kamera akan lebih timbul berbanding badannya. Asus Zenfone 3 juga tidak terlepas. Namun, dengan penggunaan Sapphire lens protection, masalah kamera tercalar tidak lagi akan berlaku.

4. Pemilihan material yang berkualiti dan premium

Terdapat beberapa perkara kecil yang membuatkan Asus Zenfone 3 menarik di mata saya. Salah satunya adalah ciri-ciri yang ditambah pada Zenfone 3 ini sendiri. Salah-satunya adalah penggunaan gorilla glass. Anda mahukan telefon yang ringan dan kukuh, Zenfone 3 adalah jawapannya.

Agak jarang sekali untuk melihat pengeluar telefon yang meletakkan gorilla glass di bahagian belakang telefon yang membolehkan telefon anda drpd mudah pecah dan retak. Penggunaan material alluminium alloy dipilih bagi membolehkan telefon ini lebih ringan serta tahan lasak. Good job Asus.

Selesai membincangkan soal protection telefon ini. Tidak dilupakan juga Zenfone 3 mempunyai rekabentuk yang slim.

5. Fungsi pengimbas cap jari yang pantas

Jika sebelum ini fungsi ini cuma tersedia buat smartphone high-end kini tidak lagi, fungsi ini juga tersedia buat Asus Zenfone 3. Apa yang lebih menarik, fingerprint sensor daripada Zenfone 3 ini membolehkan anda unlock smartphone anda secepat 0.2 saat sahaja. Pantas betul.

Asus Zenfone 3 dilengkapi dengan pengguna cip pemprosesan Qualcomm Quad-Core 2.0 GHz Snapdragon 625. Antara cip terbaru yang dihasilkan daripada Qualcomm. RAM 4GB dan GPU Adreno 506 bakal memberikan kepuasan buat pengguna untuk bermain sebarang apps atau game tanpa sebarang masalah.

Penggunaan cip ini bukan sahaja membolehkan menikmati multitasking yang pantas tanpa lagging, malah berjaya untuk menjimatkan bateri sehingga 35%. Teknologi yang jarang kali hadir buat smartphone mid-range.

Adakah telefon anda seringkali gagal untuk mendapat signal internet yang kuat? Selain masalah telco, smartphone itu sendiri juga memain peranan penting. Dengan Zenfone 3 anda tidak lagi perlu risau dengan penggunaan modem yang terbaru. Masalah internet tidak lagi akan berlaku sebaliknya anda boleh terus surf seperti biasa.

Lebih menarik, Zenfone juga berjaya memuatkan slot Micro SD dan dual-sim serentak pada sebuah telefon yang nipis ini. Pengguna diberi pilihan untuk memuatkan kad memori Micro SD sehingga 2 TB. Cukup untuk simpan segala gambar dan movie di dalam satu smartphone.

Seperti telefon Android yang lain, Asus tidak mahu mengehadkan pengguna kepada user experience yang sama. Dengan penggunaan Zen UI 3.0, pengguna boleh mengubah suai atau customize telefon mereka mengikut citarasa sendiri. Penggubahan themes, wallpaper serta keyboard antara yang dijanjikan Asus buat penggunanya. Cool!

Tidak banyak pengeluar telefon yang mementing soal audio ketika ini dan nampaknya Asus berjaya untuk menyertakannya di dalam telefon mereka.

Dibantu oleh Smart AMP dan teknologi Smart Master membolehkan Asus Zenfone 3 menghasilkan audio yang terbaik dan kuat. Buat anda yang sering meletakkan telefon di dalam flip case atau di dalam beg tangan serta sering terlepas panggilan berikutan bunyi telefon yang perlahan, mungkin peralihan ke Zenfone 3 adalah yang terbaik buat anda.

Tidak dinafikan, Asus Zenfone bukanlah telefon yang sesuai buat mereka yang heavy-user atau mereka yang sudah terbiasa dengan telefon high-end. Ciri-ciri ini lebih tersedia buat Asus Zenfone 3 Deluxe berbanding model Asus Zenfone 3.

Dari segi harganya, jelas Asus Zenfone 3 merupakan sebuah smartphone mid-range. Walaubagaimanapun, jelas Asus mahu mendominasi kategori ini dengan fungsi-fungsi yang diumumkan dimana pengeluar telefon lain gagal untuk sediakan.

Jika anda seorang yang gemar mengambil gambar dan senarai aplikasi yang kerap anda gunakan adalah Whatsapp, Telegram, Instagram dan Facebook kami jangkakan Asus Zenfone 3 bakal memenuhi kehendak anda.

Harga dijual ketika ini adalah RM1,499.00 dan anda boleh dapatkannya secara promosi dengan harga RM1,159.00 di Lazada. Dapatkannya dengan klik di sini.


Objek Ini Yang Disangka Bom Tangan Rupanya Hanya Sebuah ‘Powerbank’

Zaman serba canggih ini terdapat pelbagai reka bentuk powerbank dijual mengikut kemahuan orang ramai. Ada yang dijual dalam reka bentuk yang minimalis, bahkan ada yang dijual dalam bentuk seakan-akan seperti bentuk barangan yang lain.

Pada tengah hari semalam, ada seorang lelaki mendakwa pekerja kontraktor beliau telah menemui sebuah ‘bom tangan’ selepas mengorek longkang kawasan pembinaan di TRX.

Beliau terus menghubungi nombor telefon 999 untuk memaklumkan penemuan sebuah ‘bom tangan’ di kawasan pembinaan. Oleh kerana operator pusat panggilan tersebut ‘tidak memahami’ apa beliau cuba sampaikan, beliau segera menelefon Balai Polis Pudu.

Pihak polis Pudu meminta beliau melaporkan perkara itu kepada IPD Dang Wangi kerana kawasan pembinaan TRX berada di bawah seliaan Balai Polis Dang Wangi.

Lebih kurang 30 minit panggilan telah dibuat, dua biji Unit Rondaan Bermotosikal (URB) sampai ke tempat kejadian setelah menerima laporan untuk datang ke situ. Sementara menunggu kehadiran pasukan MPV sampai, polis URB meninjau ‘bom tangan’ tersebut dari jauh dan minta pekerja jangan masuk ketika itu.

Sekitar pukul 1 petang, pasukan MPV telah sampai lalu bergegas memasang pelekat kuning ‘Do Not Cross’ di sekitar tempat kejadian dan meninjau ‘bom tangan’ sambil menunggu kehadiran pasukan Unit Pemusnah Bom (UPB).

Sampai sahaja pasukan UPB, mereka segara pasangkan pelekat keliling ‘bom tangan’ tersebut bagi mengelakkan pin bom terkeluar. Kemudian, ia dimasukkan ke dalam satu beg khas dan bawa masuk ke dalam ke dalam kenderaan UPB.

Pegawai yang berada di tempat kejadian memaklumkan selalunya apabila mereka menerima kes seperti ini, bom tersebut akan dimusnahkan pada hari yang sama. Sementara itu, mereka sedang menunggu arahan seterusnya daripada ketua mereka yang akan datang ke tempat kejadian.

Dalam masa sepuluh minit, kawasan kejadian dihadiri oleh pasukan forensik, polis ‘tiga paku’ dan ketua Unit Pemusnah Bom (UPB). Ketua UPB cuba meneliti ‘bom tangan’ tersebut dan mengesahkan ianya bukanlah bom tetapi hanyalah sebuah powerbank.

Menurut lelaki ini, beliau dapat melihat riak wajah ‘kehampaan’ pada kesemua anggota keselamatan (sekitar 20 orang) yang berada di tempat kejadian setelah menyedari mereka semua sudah kena ‘prank’ dengan sebuah powerbank berbentuk ‘bom tangan’.

Selepas itu lelaki ini diminta untuk membuat satu laporan polis ekoran kes ‘bom’ ini yang telah mengambil masa sekitar dua jam untuk memusnahkan ‘bom tangan’ tersebut.

Lelaki ini turut mendakwa hasil cariannya di aplikasi Shopee, memang terdapat sebuah jenama dari China yang menjual powerbank berbentuk ‘bom tangan’ sehingga kehabisan stok.

Walaupun semua pihak kena ‘prank’ ketika kejadian itu berlaku, lelaki ini memuji semua anggota polis yang terlibat telah melaksanakan tugas sangat cemerlang untuk memastikan ‘bom tangan’ tersebut berjaya dimusnahkan.

Baca lagi artikel-artikel minggu ini yang menjadi pilihan pembaca The Vocket melalui pautan di bawah.

Didakwa Pukul Warga Asing, Polis Buru Yusuf Azmi Dan Pengikutnya

Netizen Kecam Tindakan Pemandu BMW Langgar ‘Abang RELA’ Di Hadapan Sekolah

Influencer Kembali Jadi Buah Mulut Netizen, Kali Ini Kerana Konten ‘Alasan Rentas Negeri’


Obscura, Watak Superhero DC Comics Berasal Dari Malaysia

Sejak kebelakangan ini hangat dengan watak superhero dari Marvel sahaja. Bagaimana pula dengan watak dari DC Comics? Di sini kita akan berkenalan dengan watak superhero Malaysia pertama dari DC Comics. Ya, beliau dari Malaysia dan bernama Munira Khairuddin!

Mungkin sesetengah pembaca komik DC sudah mengenali Munira. Munira ‘Muni’ Khairuddin muncul buat pertama kali dalam komik Batgirl #32, membawa watak pakar seni mempertahankan diri dan seorang spy. Nama samaran beliau adalah ‘Obscura’. Watak Obscura ini dicipta oleh Gail Simone dan Fernando Pasarin.

Munira dan Barbara Gordon (Batgirl) adalah kawan baik ketika mereka bersama-sama belajar di Gotham University. Bagaimanapun Munira meninggalkan tempat belajar mereka secara mengejut dan Barbara berpendapat bahawa kawannya itu sudah mati. Tetapi Ketika Gordon berusia 18 tahun, baru dia tahu bahawa Muni sebenarnya telah direkrut masuk ke satu kumpulan elit anti-pengganas. Dan kisah kematian Munira sebenarnya dirancang.

Wow, menarik bukan? Watak Obscura ini mirip watak Black Widow dari Marvel. Bagi yang masih skeptikel tentang latar belakang Muni, penulis untuk siri Batgirl ini, Gail Simone sendiri menjawab persoalan ini. Watak ini memang berdasarkan seorang wanita Malaysia yang bernama Munira Mustaffa. Beliau adalah seorang scholar dalam bidang anti-keganasan dan keselamatan.

Nampaknya sudah ada orang Malaysia dalam DC Universe. Mana tahu, watak ini bakal dikembangkan oleh pihak DC Comics. Kemungkinan untuk watak ini dikembangkan agak kecil kerana Munira adalah watak baru dalam dunia DC Universe. Bagi anda, siapa yang layak untuk memegang watak Obscura ini?


Obses Dengan Hidup ‘Berjimat’, Akauntan Ini Sanggup Cari Makanan Dalam Tong Sampah

Sebut mengenai New York, pasti ramai yang cukup tahu di mana metropolitan ini merupakan antara lokasi dengan kos hidup tertinggi di dunia. Dalam pada itu, semua itu bukanlah suatu masalah buat seorang wanita yang dikenali sebagai Kate Hashimoto di mana sekadar membelanjakan sebanyak $200 (~RM827) sebulan.

Perbelanjaan kos hidup beliau yang rendah ini berjaya dicapai menerusi sikap beliau yang sangat obses untuk berjimat serta memilih untuk tidak mengeluarkan wang melainkan keperluan mendesak.

Menerusi perkongsian beliau dalam rancangan TLC Extreme Cheapskates, beliau memaklumkan sudah menetap di New York selama tiga tahun dan mengamal ‘cara tersendiri’ untuk berjimat.

Dilaporkan beliau lebih memilih untuk mencari makanan dalam tong sampah bagi mengelakkan untuk membuat perbelanjaan. Malah, beliau cuma akan keluar makan bersama rakannya sekirannya rakannya bersetuju untuk belanja beliau sahaja.

Mengulas dari segi kehidupan di rumah, beliau mengakui mengamalkan kehidupan yang minimalis dan unik. Perabot, katil dan tilam di rumahnya diperoleh secara percuma menerusi tempat buangan manakala meja makan beliau sekadar dialas dengan menggunakan buku dan majalah lama sahaja.

Lebih mengejutkan ramai, Kate mengakui sudah lebih lapan tahun tidak pernah membeli pakain baharu serta tidak berbelanja mendapatkan pakaian dalam baharu sejak dari tahun 1998. Beliau juga tidak berminat untuk membeli tisu kerana berpendapat barangan tersebut boleh didapati secara percuma di tandas awam.

Kate juga dilaporkan tidak berbelanja di dobi kerana perlu mengeluarkan wang beliau sendiri sebanyak $3 (RM12.41) sebaliknya akan menggunakan tandas awam untuk membasuh pakain beliau.

Meskipun bergelar akauntan, beliau tidak sanggup menggunakan wang beliau untuk membeli makanan sebaliknya memilih untuk menjadi gelandangan pada waktu malam bagi mendapatkan bekalan makanan.

Difahamkan masih terdapat makanan berkualiti tinggi termasuk makanan organik dan makanan yang sudah siap dimasak menerusi pencarian beliau di tong sampah.

Walau bagaimanapun, beliau turut memaklumkan hanya mengambil makanan dari tong sampah yang berada dalam keadaan tertutup bagi mengelakkan daripada kotoran.

Kehidupan beliau yang obses dengan berjimat membolehkan beliau hanya berbelanja sebanyak $200 (RM827) sebulan berbanding kos sebenar iaitu sebanyak $1,300 (RM5,377). Gaya hidup beliau nyata membuatkan orang ramai terkejut serta tidak dapat membayangkan kehidupan seharian beliau yang terlalu obses dengan berjimat dan tidak menggunakan wang beliau sendiri.

Tular pada hari ini apabila seorang personal shopper dakwa beg tangan beliau dicuri pusat kurier selepas pelanggan beliau hanya menerima sebuah kotak sahaja.

Hanya Hantar Kotak, Penjual Ini Dakwa Beg Tangan Bernilai RM35,000 Dicuri Pusat Kurier

‘Dari Jauh Je Berani Sotong’- Sharnaaz Sahut Cabaran Caprice Untuk Bersemuka


Obses Dengan Kulit Putih, Penawaran Servis ‘Whitening Drip Drive-Thru’ Buat Netizen Geleng Kepala

Sering kali terpengaruh dengan dunia hiburan dan media sosial, dapat dilihat kini setiap individu khususnya para wanita berlumba-lumba untuk mendapatkan warna kulit yang putih.

Dianggap lebih cantik dan berketerampilan, terdapat pihak yang sanggup menggadaikan soal kesihatan dengan memilih cara yang merbahaya semata-mata untuk mendapatkan warna kulit yang cerah.

Menerusi perkongsian TikTok @whiteningdripmalaysia93, difahamkan mereka telah menawarkan whitening drip di mana para pelanggan boleh mendapatkannya tanpa perlu ke pusat mereka sebaliknya boleh dilakukan terus menerusi dalam kereta sahaja.

Amende ni drip kat tepi jalan pic.twitter.com/6bTB3c206Y

#fypthiaplz #fypシ゚viral #fypdongggggggg #nkfypjugak #jomfypsame😝 #whiteningdripklselangor #whiteningdrippasirgudang #whiteningdrippenang #whiteningdripjohor #cucukputihselangor #fypシ

♬ Jgn lupa bahagia by Dwipa Nation – RikoBeban🥀

Ditawarkan dengan harga yang rendah, penawar servis ini menjanjikan para pelanggan mampu putih sebelum Hari Raya yang bakal tiba tidak lama lagi.

Penawaran servis yang dilihat tidak mengikut prosedur kesihatan serta mampu mengundang bahaya kepada para pengguna ini turut mendapat perhatian para netizen yang nyata risau dengan servis yang ditawarkan.

The obsession with being white 🤢 and buat benda alah ni dalam kereta tepi jalan?? Like what the hell? https://t.co/bp8cggJo7K

— Bump_Is_Slump (@AirheadBump) March 6, 2023

Ni drip drive-thru ka? 😂😂 https://t.co/8YrKv03J5Q

meleis with their kulit putih obsession. https://t.co/8iulmWs1up

Sementara itu, terdapat netizen yang memaklumkan penggunaan bahan yang tidak dikenal pasti ini mampu mengundang kepada kegagalan buah pinggang meskipun mampu mencerahkan kulit.

Sehubungan dengan itu orang ramai dinasihatkan untuk tidak mendapatkan servis serta whitening drip ini bagi mengelakkan sebarang masalah kesihatan dan sebaliknya memilih cara yang lebih sihat dalam menjaga kulit.


‘Ocen Park’ Tempat Meriah Untuk Nikmati Musim Panas Di Hong Kong

Hong Kong Disneyland mungkin sudah menjadi lokasi pelancongan yang biasa kita dengar, buat anda yang ingin bertukar selera sedikit lain dari kebiasaan bila berkunjung ke Hong Kong, kami cadangkan anda ke Ocen Park.

Ocen Park merupakan taman hiburan laut yang sudah beroperasi selama 40 tahun. Terletak di bahagian selatan pulau Hong Kong dengan keluasan kawasan lebih dari 915.000 meter persegi, Ocen Park menawarkan dua tarikan utama kepada para pengunjung iaitu Waterfront dan Summit. Menariknya, kedua arena ini dihubungkan melalui kereta kabel (cable car) dan Ocen Express, iaitu sebuah kereta unik berbentuk seperti kapal selam.

Menjelang kehadiran musim panas, Ocen Park kali ini memperkenalkan tema baru mereka iaitu Fun Wet & Wild Sand Party di mana para pengunjung dapat bermain di arena khas yang telah diubahsuai menjadi taman air buatan yang dilengkapi dengan pasir pantai. Nak berjemur dan basah puas-puas? Ocen Park tempat paling meriah untuk anda santai pada musim panas tahun ini. Permainan dekat sini pun semuanya best-best belaka.

Dapatkan maklumat lanjut tentang peta, permainan dan tempahan tiket di sini.


Off-White™ Bakal Menawarkan Tuala ‘Lake Beach’ Dengan Harga Sekitar RM1,890

Baru-baru ini, jenama terkenal Off-White ™ melancarkan tuala yang dipenuhi dengan cetakan grafik secara menyeluruh dengan lukisan Lake Beach. Tuala tersebut diperbuat dengan kapas yang pastinya lembut dan mempunyai serapan yang baik.

Tidak seperti rekaan Off-White™ yang lain dalam menampilkan logo jenama ini, tuala ini hadir dengan sebuah rekaan sebuah seni halus.  Sekiranya anda berminat untuk mendapatkan tuala dengan lukisan yang eksklusif ini, anda boleh membuat pra-tempahan di laman web rasmi Off-White ™.

Tuala Off-White™ ‘Lake Beach’ ini mula dijual dengan harga sekitar $465 (~RM1,890.29). Buat para peminat serta mahu tampil hype, mungkin ini aksesori terbaru yang boleh anda miliki.


Off-White™ Dan SSENSE Lancar Kapsul “WORKOUT” Untuk Wanita

Berikutan semakin ramai gadis yang aktif bersukan ketika ini, Off-White™ kini hadir pula dengan koleksi khas untuk kegunaan bersukan.

Kapsul “WORKOUT” ini dihasilkan secara eksklusif bersama SSENSE dan koleksinya merangkumi seluar pendek, leggings, baju-t serap peluh, dan jaket.

Off-White™ turut melancarkan video khas untuk koleksi “WORKOUT” ini yang akan dijual secara atas talian dengan harga USD330 (~RM1,347) hingga USD845 (~RM3,450). Koleksi ini dijual secara eksklusif di SSENSE dan anda boleh mendapatkannya di sini.


Off-White™ Hasilkan Koleksi Eksklusif Untuk Cawangan Kuala Lumpur

Off-White™ Kuala Lumpur telah melancarkan koleksi kedua bagi kapsul “REFLECTIVE” baru-baru ini. Koleksi ini berbeza dengan koleksi Off-White™ yang lain kerana grafiknya diperbuat daripada material 3M bagi menghasilkan efek pantul cahaya.

Off-White ™ Kuala Lumpur launches the second instalment of its “REFLECTIVE” capsule, this time presenting a full collection of reflective 3M printed merchandise. Featuring the iconic logos—including a brushstroke version. This collection is exclusive to the Off-White ™ Kuala Lumpur flagship and will be launching on March 2nd, 2019, at 10AM (MYT). In conjunction with the launch of the capsule, Leica Malaysia is giving away a Leica C Lux and Leica Sofort Instant Camera. Visit the store to find out how you can participate. Giveaway happens from March 2nd – 8th 2019. T&C apply. #offwhitekualalumpur #offwhite #leicastoremalaysia

A post shared by  Off-White™ Kuala Lumpur (@off___white____kualalumpur) on Feb 28, 2019 at 9:16pm PST

Off-White ™ Kuala Lumpur launches the second instalment of its “REFLECTIVE” capsule, this time presenting a full collection of reflective 3M printed merchandise. Featuring the iconic logos—including a brushstroke version. This collection is exclusive to the Off-White ™ Kuala Lumpur flagship is now available in-store. In conjunction with the launch of the capsule, Leica Malaysia is giving away a Leica C Lux and Leica Sofort Instant Camera. Visit the store to find out how you can participate. Giveaway happens from March 2nd – 8th 2019. T&C apply. #offwhitekualalumpur #offwhite #leicastoremalaysia

A post shared by  Off-White™ Kuala Lumpur (@off___white____kualalumpur) on Mar 2, 2019 at 8:17pm PST

Koleksi ini akan hadir dengan Off-White™ baju lengan panjang dan pendek, jaket, tali pinggang, phone case dan juga topi dan dijual pada harga sekitar RM500 untuk phone case sehingga RM2,000 untuk jaket.

Koleksi ini sudah mula dijual sejak awal bulan Mac dan hanya dijual secara eksklusif di butik Off-White™ Kuala Lumpur dan tidak di cawangan Off-White™ yang lain. Disebabkan ianya terhad, mungkin ada barangan dalam koleksi ini yang sudah “SOLD OUT”. Boleh terus ke butik Off-White™ Kuala Lumpur untuk membeli.


Off-White™ Jual ‘Keychain’ Berharga RM1,300 Untuk Mudahkan Hidup Anda

Jika anda sering terkeliru dengan kunci yang ada dalam poket atau beg anda, jenama Off-White™ sedia membantu anda.

Off-White™ baharu sahaja menjual rantai kunci dengan 6 label berlainan yang diperbuat daripada kulit berkualiti tinggi. Pada setiap keyring, tertulis perkataan bagi melabelkan kunci yang ada pada anda seperti “HOME,” “GARAGE,” “MAILBOX,” “BIKE,” “CAR” dan “OFFICE.”

Rantai kunci utama pula tertulis perkataan “OFF-WHITE c/o VIRGIL ABLOH™” serta “RELEASE” pada bahagian terbuka rantai kunci ini. Ianya sudah boleh dibeli di laman The Webster pada harga ‘hanya’ USD315 (~RM1,300).

Beli rantai kunci ini dan sangkut pada seluar anda. Memang bergaya disamping anda tidak keliru lagi dengan gugusan kunci yang anda bawa keluar setiap hari.


Off-White™ Jual ‘Selipar Tandas’ Dengan Harga RM800

Anda biasa pakai atau nampak selipar jelly? Selipar jenis ini banyak digunakan di tandas dan kawasan yang licin kerana mampu memberi cengkaman yang lebih.

Baru-baru ini, jenama terkemuka Off-White™ menghasilkan selipar jelly versi mereka dan ianya nyata menarik perhatian pengguna. Selipar ini hadir dengan 3 pilihan warnan iaitu warna hitam, biru dan hijau. Seperti biasa, rekaan ikonik ‘zip-tie’ turut menghiasi kasut ini di samping tulisan Off-White™ pada bahagian atas selipar ini.

women’s resort19 collection titled “no doubt” zip tie jelly sandal and neon yellow off wing socks, now delivered.

A post shared by  EM___PTY GALLERY (@em___pty___gallery) on Dec 15, 2018 at 9:37am PST

Selipar jelly ini bukan perkara baharu dalam dunia fesyen kerana tahun lalu, Puma turut menghasilkan selipar jelly untuk Koleksi PUMA x Rihanna ‘Fenty’. Ramai yang beranggapan jika Rihanna baru sahaja mengenali selipar jelly ini, penduduk di Asia sudah memakainya berpuluh tahun lebih awal.

OMG, @rihanna is dropping Fenty @PUMA Jelly Slides. https://t.co/nSDapCf0Hq pic.twitter.com/VS2W9izarK

Ianya sudah boleh dibeli di laman rasmi Off-White™ dengan harga (€169 ~RM800). Jika anda tidak mahu belanja lebih, boleh sahaja ke mana-mana kedai kasut dan membeli selipar jelly buatan China dengan harga bawah RM30.


95% Kes Cacar Monyet Disebarkan Melalui Hubungan Seks, Terutamanya Gay Dan Biseksual

Satu kajian baru-baru ini mendedahkan bahawa 95 peratus kes cacar monyet (monkeypox) disebarkan melalui aktiviti seksual. Penyelidikan yang diterbitkan dalam New England Journal of Medicine pada hari Khamis (21/7) datang ketika pakar Pertubuhan Kesihatan Sedunia (WHO) masih berdebat sama ada untuk mengklasifikasikan wabak cacar monyet sebagai kecemasan kesihatan global.

Memetik halaman NDTV, penyelidikan ini diketuai oleh beberapa pakar di Queen Mary University of London, England. Pakar telah memerhatikan 528 kes jangkitan yang disahkan di 16 negara, antara 27 April dan 24 Jun 2022.

“Adalah penting untuk menekankan bahawa cacar monyet bukanlah jangkitan seksual dalam erti kata tradisional; bagaimanapun, penghantaran boleh berlaku melalui sebarang jenis hubungan fizikal yang rapat, ” kata pengarang kajian John Thornhill dalam satu kenyataan.

“Kajian kami menunjukkan bahawa kebanyakan penularan setakat ini berkaitan dengan aktiviti seksual, terutamanya di kalangan lelaki yang melakukan hubungan seks dengan lelaki,” tambah Thornhill.

Melalui kajian ini, para penyelidik berusaha untuk meningkatkan pemahaman tentang penularan virus cacar monyet dan kumpulan pengedarannya. Secara keseluruhan, 98 peratus orang yang dijangkiti cacar monyet adalah lelaki gay atau biseksual, 41 peratus mempunyai HIV, dan umur median ialah 38 tahun.

Purata bilangan pasangan seks mereka dalam tiga bulan sebelumnya ialah lima. Kira-kira satu pertiga diketahui telah melawat beberapa pertubuhan seks dalam tempoh lima bulan sebelumnya.

Menurut The Guardian, di United Kingdom, Hospital Guy di London mengalami kebanjiran pesakit apabila ada yang beratur selama tiga jam untuk mendapatkan vaksin – dengan mereka yang menunggu giliran hampir semua lelaki gay dan biseksual.

Wabak ini sangat tertumpu di kalangan lelaki yang melakukan hubungan seks dengan lelaki, dan virus itu banyak ditularkan melalui hubungan seksual. Walaupun mesej ini kelihatan sudah jelas, tetapi terdapat sebahagian pasangan gay yang masih berdegil dan tidak mempedulikan mesej kesihatan awam.

Selain itu, para penyelidik menekankan dalam satu kenyataan bahawa virus itu juga boleh disebarkan melalui sentuhan fizikal, seperti pernafasan dan penghantaran melalui pakaian dan permukaan lain.

Kebanyakan mereka yang dijangkiti menunjukkan simptom yang tidak pernah dikaitkan dengan cacar monyet, termasuk kudis di mulut atau dubur. Tanda-tandanya serupa dengan beberapa jangkitan seksual (STI) dan boleh menyebabkan para doktor tersalah diagnosis, kata para penyelidik.

“Kebanyakan kes adalah ringan dan boleh sembuh sendiri, dan tiada kematian. Walaupun 13 peratus orang dimasukkan ke hospital, tiada komplikasi serius dilaporkan dalam majoriti mereka yang dirawat.”

Wabak cacar monyet mula merebak di Eropah, ini apa yang anda perlu tahu. Rujuk pautan di bawah untuk membaca.

Wabak Cacar Monyet Mula Merebak Di Eropah, Ini Apa Yang Anda Perlu Tahu

Pakar Akui Terkejut, Jangka Kes Wabak Cacar Monyet Bakal Meningkat Dalam Masa Terdekat

Wabak Cacar Monyet Adalah Senjata Biologis Buatan Manusia, Kata Bekas Saintis Kesatuan Soviet


Off-White Kini Jenama Paling Popular Di Dunia

Menerusi laporan Lyst, Off-White menjadi jenama paling hot berikutan carian untuk Off-White melalui data dan statistik seluruh dunia meningkat hari demi hari.

Dalam laporan itu juga mengatakan bahawa, hanya dalam tempoh 3 bulan, carian untuk Off-White telah meningkat sebanyak 14 peratus pada suku tahun di laman tersebut. Malah, trafik pembelian produk Off-White dalam talian meningkat sebanyak 10 peratus pada bulan Ogos.

Off-White™ c/o Virgil Abloh paper clip bracelet, credit card money clip, box bag medium. Now available in-store. #offwhitekualalumpur #offwhite

A post shared by  Off-White™ Kuala Lumpur (@off___white____kualalumpur) on Oct 25, 2018 at 10:22pm PDT

Off-White yang banyak berkolaborasi dengan jenama popular seperti Nike mungkin menjadi faktor utama jenama tersebut digilai ramai. Selepas Off-White Gucci pula menduduki tempat kedua, diikuti oleh Balenciaga, Nike dan Prada.

Dalam masa kurang 10 tahun, Off-White sudah mengalahkan jenama fesyen mewah seperti Prada dan Dior dari segi populariti. Daripada laporan ini, jelas menunjukkan semakin ramai yang sudah boleh menerima jenama streetwear ciptaan Virgil Abloh ini.


Off-White Lancarkan Koleksi Perhiasan Terbaru Buat Lelaki Dan Wanita

Off-White ™ baru sahaja melancarkan pelbagai aksesori perhiasan yang terdiri daripada cincin, gelang dan anting-anting yang sesuai untuk lelaki dan wanita.

Virgil Abloh turut menerapkan motif industri dalam rekaan beliau dengan perhiasan cincin versi hex nut-inspired dan anting-anting yang direka khas dalam bentuk rantai kunci.

Aksesori perhiasan yang lain pula turut dihasilkan dalam konsep mewah dengan pilihan elemen emas atau perak yang direka dengan enamel dan perincian berlian. Antara aksesori yang lain termasuklah Arrow, Sweetheart dan Mini Hoop dalam bentuk gelang, anting-anting dan cincin.

Koleksi perhiasan Off-White ™ ini akan berada di butik-butik utama dan stokis terpilih di Perancis pada musim panas yang bakal tiba nanti.


Air Jordan 1 “Off-Louis” Dihasilkan Sempena Meyambut Kedatangan Virgil

Sempena menyambut kedatangan Virgil Abloh ke Louis Vuitton sebagai pereka fesyen pakaian lelaki, pereka fesyen dari New York Ceeze, RelevantCustoms dan Richierange telah bekerjasama menghasilkan kasut Air Jordan 1 edisi istimewa. “Off-Louis” ini telah direka mempunyai tandatangan jenama Louis Vuitton pada bahagian atas kasut ini.

Ciri-ciri lain pada kasut ini mengingatkan kami kolaborasi Virgil Abloh sendiri bagi model Air Jordan 1 bersama Nike, termasuk dengan tandatangan jenama Off-White™ pada bahagian tepi kasut ini serta kesan jahitan yang terdedah pada bahagian logo swoosh. Selain itu, pereka kasut ini turut menyertakan tulisan ‘LOUIS’ dan ‘VUITTON’ dibahagian tepi kasut.

Kasut edisi istimewa ini bakal dihasilkan dalam 10 unit sahaja dan anda boleh dapatkannya di laman web Ceeze’s dengan harga sekitar $4000 (RM 15,506) pada 14 April ini. Memandangkan ianya hanya ditawarkan dalam 10 unit, harga resell yang lebih tinggi antara yang dijangkakan.


Off-White™ Malaysia Beri 2,500 Tiket Raffle Untuk 31 Pasang Kasut Nike “THE TEN”

Off-White™ Kuala Lumpur menerusi laman Facebook mereka telah mengumumkan “NIKE RAFFLE” untuk peminat peminat sneakers di Malaysia. Sebanyak 2,500 tiket raffle akan diagihkan kepada bakal pembeli untuk 31 pasang kasut Nike “THE TEN” yang mana keberangkalian untuk menang cuma 0.0124.

Pendaftaran untuk raffle bermula pada 12 tengahari, 22 Disember 2017 iaitu hari Jumaat ini. Bagi yang berminat untuk membeli anda boleh beratur seawal jam 8 pagi. Raffle ini eksklusif untuk rakyat Malaysia di mana anda perlu menunjukkan kad pengenalan. Dokumen lain seperti lesen memandu, passport, visa tidak akan diterima.

Untuk maklumat lanjut tentang raffle ini boleh lihat di Facebook Off-White™ Malaysia. Di bawah ialah lokasi butik, senarai kasut, harga dan saiz yang sedia dijual. So cop or drop?

Off-WhiteTM Kuala Lumpur
Unit G36, Starhill Gallery
181 Jalan Bukit Bintang
Kuala Lumpur 55100, Malaysia

@off____white store akan dibuka di KL tidak lama lagi. Photo: @massesmy

A post shared by  VOCKET 🇲🇾 (@vocket) on Nov 9, 2017 at 2:49am PST

AIR VAPORMAX Harga: RM 1,000
Saiz: US 9.5, 10, 11, 12

AIR JORDAN 1 Harga: RM 760
Saiz: US 9, 10, 13

HYPERDUNK Harga: RM 800
Saiz: US 8.5, 9, 9.5, 10

AIR MAX 97 Harga: RM 760
Saiz: US 9.5, 12, 13

AIR FORCE 1 LOW Harga: RM 669
Saiz: US 7, 8, 9

AIR PRESTO Harga: RM 629
Saiz: US 8, 9, 12, 13

AIR MAX 90 Harga: RM 629
Saiz: US 7.5, 9, 9.5, 11

BLAZER MID Harga: RM 519
Saiz: US 8, 9, 10


Off-White™ Mulakan Tahun Baru Dengan Penawaran Sneakers ‘Industrial Tape’

Virgil Abloh meneruskan kejayaan tahun 2017 dengan memperkenalkan kasut dengan rekaan terbaru beliau. Pada model kali ini Off-White™ telah membuat beberapa perubahan pada model high cut dan low cut.

Bagi pilihan rekaan versi high cut, anda boleh mendapatkannya dengan pilihan warna hitam dan putih dimana kedua-duanya dibuat daripada rekaan kulit yang berkualiti tinggi. Setiap versi didatangkan dengan logo khas trademark Off-White™ di bahagian tengah serta industrial belt strap di pergelangan kaki.

Untuk versi low cut pula Industrial tape disertakan pada bahagian lidah kasut bagi menampilkan keunikan sneakers keluaran Off-White™. Kasut ini juga dibuat daripada kulit dan setiap pasang didatangkan khas dengan tambahan tali kasut, dust bag, dan zip tie Off-White™.

Versi model low cut ini dijual dengan harga $595 (~RM 2,395.17) dan untuk model high cut di jual dengan harga $630 (~RM 2536). Ada yang berminat?


Off-White™ Perkenalkan Beg Kamera Denim Dengan Harga RM1,942.10

Pada musim ini, Off-White ™ telah banyak mengeluarkan barang-barang denim, termasuklah beg Coulisse Pouch dan beg-beg lain. Kini, jenama ini memperluaskan lagi produk mereka dengan menghasilkan beg kamera yang terbaru yang diilhamkan oleh jeans untuk menambah koleksi denim mereka yang semakin maju.

Beg kamera ini didatangkan dengan warna biru gelap dan menampilkan penjenamaan Off-White ™ dengan warna putih yang disertakan dengan perkataan LOGO pada bahagian depan beg tersebut. Beg ini mempunyai dua ruang untuk meletakkan barang dan dua penutup zip terdiri daripada compartment pemegang utama.

Off-White ™ c/o Virgil Abloh Denim Camera Bag ini ditawarkan pada harga $475 (RM1,942.10) dan boleh didapati di sini.


Off-White Perkenalkan Beg Silang Khas Buat Para Wanita

Off-White tampil dengan koleksi beg silang dan model yang digunakan adalah Jitney dan hadir dengan warna pastel iaitu merah jambu. Koleksi ini adalah koleksi istimewa dan hanya dijual di Saks Fifth Avenue.

Menariknya, koleksi ini dijahit dengan kemas, dan pada beg tersebut logo ikonik Off-White diletakkan. Ruang dalaman beg ini sederhana dan boleh juga memuatkan kad-kad penting.

Bagi anda yang ingin membeli beg silang ini, harga ia adalah $770 (~RM3,184.34) sahaja dan anda boleh beli secara atas talian di sini. Bolehlah anda tampil bergaya ketika hari raya nanti.


Off-White™ Perkenalkan Siri ‘Natural Habitat’ Eksklusif Buat Dover Street Market Ginza

Berjaya menempa nama dengan kolaborasi bersama Nike melalui siri ‘The Ten’, Virgil Abloh pada kali ini meneruskan masterpiece beliau dalam membawakan siri terbaru yang Diperkenalkan sebagai ‘Natural Habitat’.

Produk yang ditampilkan Off-White™ pada kali ini telah menggabungkan elemen warna pelangi bersama rekaan trademark jenama hype ini.

Virgil Abloh telah memilih produk trademark Off-White™ iaitu industrial belt, t-shirt dan beg untuk ditawarkan melalui siri ‘Natural Habitat’. Buat para peminat Off-White™, gaya penulisan yang sangat obvious daripada Virgil Abloh pastinya antaranya yang boleh anda jangkakan.

Kesemua barangan terbaru daripada Off-White™ ini bakal mula dijual secara eksklusif di Dover Street Market Ginza pada 17 Februari. Harga yang menjangkaui akal antara yang dijangkakan memandangkan barangan ini cuma ditawarkan di Ginza, Tokyo.


Off-White x Air Jordan 1 ‘UNC’ Palsu Dijual Di Lazada

Setiap pasang kasut yang dihasilkan dalam koleksi Off-White x Nike semestinya akan laku keras dan biasanya akan sold out pada hari pertama ianya dilancarkan. Harga kasut-kasut juga pasti akan meningkat naik dan mengikut harga pasaran.

Namun nampaknya Lazada ada menjual model Off-White x Air Jordan 1 ‘UNC’ pada harga yang sangat menarik. Siap ada tawaran diskaun lagi. Anda perlu berhati-hati kerana model yang dijual ini adalah palsu walaupun dinyatakan barang yang dijual adalah original.

Bagaimana untuk tahu sesuatu kasut yang dijual itu palsu? Pertamanya adalah daripada gambar produk berkenaan. Ianya diambil dari laman reseller StockX dan biasanya di StockX, saiz kasut adalah sangat terhad. Tidak di laman Lazada ini di mana penjual menawarkan hampir setiap saiz.

Kedua pastinya harga. Untuk memeriksa harga pasaran untuk apa-apa kasut kolaborasi, anda boleh ke laman Flight Club. Sebagai perbandingan, harga pasaran untuk model ini adalah USD940 (~RM3,850) manakala di Lazada, model ini cuma dijual dengan harga RM299 sahaja.

Ketiga, jika harga yang ditawarkan tidak masuk akal murahnya, pasti item berkenaan palsu. Model kolaborasi Off-White x Nike lain turut dijual dengan harga yang sangat murah di Lazada dan kami yakin semuanya palsu.

Jangan terpedaya dengan penjual yang mahu kaut keuntungan dengan menjual barangan yang dikatakan tulen. Anda sebagai pembeli juga perlu bijak mengenal pasti produk yang anda mahu beli supaya tidak kecewa di kemudian hari. Semoga anda tidak terkeliru dan membeli barangan yang fake di laman atas talian.

#RealDeal. Nak dapatkan handphone power 8GB RAM + 128GB Storage? Jom tonton video ini.


OFF WHITE x Air Jordan 1 “White” Dikeluarkan Pada 3 Mac Ini

Belum habis hype Air Jordan Bred Toe kini bakal keluarnya kolabrasi terbaru dari Off-White X Air Jordan yang bakal dikeluarkan pada awal bulan Mac ini bermula dengan Edisi “White” yang dikatakan bakal dikeluarkan secara eksklusif untuk pasaran Eropah sahaja.

Dengan pada warna putih dan dipadankan dengan jahitan biru pada Swoosh dan tab oren, serta teks hitam pada bahagian sisi dalam, dan “AIR” penjenamaan pada tumit untuk menyiapkan reka bentuk sama sekali.

Off-White X Air Jordan 1 “White” dijadualkan dikeluarkan pada 3 Mac dan mula dijual harga $190 (~RM 744.55) untuk versi dewasa dan untuk versi kanak-kanak pula berharga $160 (~RM 626.96).


97 Peratus Pencarum KWSP Tidak Mempunyai Simpanan Mencukupi Untuk Bersara Dengan Selesa

Kira-kira 97 peratus pencarum Kumpulan Wang Simpanan Pekerja (KWSP) berusia 55 tahun dan ke bawah tidak mempunyai paras simpanan ideal sebanyak RM600,000 untuk bersara dengan selesa di bandar utama, lapor Berita Harian.

Menurut data terkini KWSP, hanya sebilangan kecil, iaitu 2.6 peratus atau 350,000 pencarum daripada 13.1 juta pencarum berusia 55 tahun dan ke bawah mencapai paras kecukupan simpanan atau paras ideal itu.

Anggaran simpanan persaraan ideal RM600,000 itu dikeluarkan oleh KWSP bagi membolehkan seseorang pencarum bujang menampung kehidupan untuk tempoh 20 tahun selepas bersara, iaitu kira-kira RM2,500 sebulan.

Jumlah itu juga sejajar dengan jangkaan tempoh purata jangka hayat di negara ini yang sudah mencecah 80 tahun.

Ketika ini, jumlah ahli KWSP di bawah usia 55 tahun ialah kira-kira 13.1 juta, sementara jumlah keseluruhan ahli adalah 15.7 juta.

Ketua Pegawai Strategi KWSP, Nurhisham Hussein, berkata paras RM600,000 dilihat sebagai paras ideal bagi mereka yang tinggal di kawasan bandar utama seperti Kuala Lumpur bagi membiayai kehidupan selepas bersara.

Bagi mereka yang tinggal di luar Lembah Klang seperti di Alor Setar, jumlah simpanan persaraan ideal ialah kira-kira RM500,000.

“Berdasarkan angka kami, kalau bersara atas duit simpanan persaraan, paras ideal ialah RM600,000,” katanya kepada Berita Harian.

Mengenai paras gaji pencarum KWSP ketika ini, Nurhisham berkata, berdasarkan perangkaan dalaman KWSP, gaji penengah pencarum yang aktif pada masa ini dilihat sudah meningkat berbanding paras sebelum COVID-19.


Off-White ™ x Air Max 90 Tampil Dengan Koleksi Terbaru Buat Seisi Keluarga

Ini berita baik buat peminat rekaan kasut Virgil Abloh dan Nike. Baru-baru ini dua jenama besar ini tampil dengan koleksi model terbaharu Off-White ™ x Air Max 90. Menariknya untuk koleksi ini, ia akan tampil dengan pelbagai saiz untuk orang dewasa, kanak-kanak dan bayi dimana sesuai digayakan untuk seisi keluarga.

Koleksi Off-White ™ x Air Max 90 ini tampil dengan dua variasi iaitu “Desert Ore” dan “Black”. Jika dilihat  kasut ini menggunakan material suede, mesh, nubuck dan kulit. Malah, pada bahagian lidah kasut, kelihatan logo Nike dan terdapat tag Off-White ™ zip-tie.

Koleksi ini boleh dibeli secara atas talian dan di kedai-kedai terpilih mulai 17 Januari ini. Pastinya koleksi ini bakal direbut oleh keluarga hypebeast diluar sana.


Off-White™ x Air VaporMax Mula Dijual 30 Mac Ini

Kerjasama antara Nike dan Virgil Abloh diteruskan dengan model terbaru Off White™ x VaporMax dalam warna hitam. Menggunakan rekaan seperti model yang pertama dengan sedikit perbezaan iaitu logo Swoosh hitam dengan satu lagi model warna putih yang didatangkan dengan koleksi “The Ten”.

Elemen rekaan unik pada model ini sama seperti versi Top Ten; tag warna oren, jahitan kasar dan tulisan cop perkataan Off White™ untuk Nike.

Off-White™ x Air VaporMax akan mula dijual pada 30 Mac ini di butik-butik Nike yang terpilih dengan harga $250 (RM 968.50+-).


Off-White™ x Converse Chuck 70s Masuk Pasaran Malaysia

Nampaknya ada berita baik peminat kasut Converse di Malaysia kerana kasut kolaborasi Off-White™ x Converse Chuck 70 bakal memasuki pasaran Malaysia. Ini merupakan model kolaborasi kedua antara Off-White™ dan Converse.

Pengumuman kasut kolaborasi ini dibuat menerusi laman rasmi jenama Converse di Instagram. Seperti model yang pertama, model ini juga akan dijual secara terhad.

Off-White™ x Converse Chuck 70 dijual di Crossover secara raffle Isnin depan. Anda boleh mengambil raffle untuk membeli kasut ini bermula hari ini di Crossover. Pengumumam untuk siapa layak membeli kasut ini akan diumumkan secara atas talian.

Kasut ini akan dijual pada harga RM629. Jadi pada anda yang terlepas untuk model yang pertama, boleh ke Crossover Sunway untuk ambil tiket raffle pada hari ini. Cepat sebelum tiket raffle ini habis diedarkan.

🚧🚧🚧 The @converse x @off____white Chuck 70s Raffle registration start tomorrow 5th Oct 2018, Friday from 11am to 9pm. Queue and raffle ticket will be given out on first come first served basis and will stop once all the tickets are given out. *STRICTLY ONE ENTRY PER PERSON, multiple entries will be disqualified. — This raffle is open to customers who are able to purchase the shoes in-store at CROSSOVER SUNWAY ONLY. Winners will be contacted via email on 8th Oct 2018, Monday with instructions on how to purchase. Good luck! — Full T&C: link in bio #Converse #OffWhite #VirgilAbloh #crossoverconceptstore

A post shared by  CROSSOVER (@crossoverconceptstore) on Oct 4, 2018 at 5:22am PDT

THE CHUCK 70 NOW COMES IN OFF-WHITE. Drops October 8th. See our stories for details on how and when to cop.

A post shared by  Converse (@converse) on Oct 3, 2018 at 4:58am PDT


Off-White™ x Nike Air Force 1 Akan Hadir Dalam Saiz Bayi

Jika anda bakal menyambut cahaya mata dalam masa terdekat, nampaknya Off-White ada kasut bayi khas untuk anak anda.

Nike nampaknya turut akan melancarkan saiz bayi untuk model terbaru yang akan dipasarkan kelak, Air Force 1. Model kolaborasi Black Cone ini mengekalkan rekaan yang sama seperti kasut versi dewasa termasuklah tulisan “SHOELACES” dan tag oren.

Check out the official pics for the @Nike x @off____white Force 1 dropping in a Black/Cone/Black/White colourway. The pair will be dropping in CB ($50) & TD ($60) sizes. Expect stock to be very limited. Coming soon. #NoMoreSecrets 🏴

A post shared by  py_rates (@py_rates) on Nov 9, 2018 at 1:56pm PST

Ini merupakan versi kasut yang lebih mampu milik daripada koleksi Off-White x Nike kerana akan dijual pada harga sekitar USD60 (~RM250). Jika tidak dibeli untuk anak sekalipun, kasut ini tetap cantik untuk dijadikan hiasan di rumah anda.


Off-White™ x Nike Football Umumkan Tarikh Rasmi Sempena Koleksi FIFA World Cup 2018

Dalam beberapa minggu sahaja lagi FIFA World Cup 2018 bakal bermula, jenama Off-White™ pada kali ini mengumumkan mereka akan bekerjasama dengan Nike untuk mengeluarkan koleksi edisi terhad sempena Fifa.

Koleksi ini akan membawa pelbagai barangan seperti jaket, hoodies, seluar track, shorts, stokin dan bola sepak. Tambahan lagi, koleksi ini juga bakal didatangkan khas rekaan jersi bola checkerboard dan kasut Nike Zoom Fly Mercurial Flyknit yang berwarna oren dan warna hitam.

Kolabrasi Off-White™ x Nike Football ini akan dikeluarkan secara rasmi pada 14 Jun ini tarikh bersamaan dengan pembukaan perlawanan piala dunia nanti. Harga untuk setiap barangan ini bermula dengan daripada $30 (RM 119) sehingga $500 (RM1995).

*RELEASE INFO*: The @Nike x @OffWht Football Collection will be dropping on June 14th (Same day as the @FIFAWorldCup starts).Check out the complete droplist and retail prices below.Please RT & Follow for more info on future drops.#NoMoreSecrets 🏴 pic.twitter.com/p4Csh5NMTp

Off White×Nike Zoom Fly Sample👀❓#offwhite #nike #zoomfly #sneakers

A post shared by  WTS1987 (@wts1987) on May 1, 2018 at 12:37am PDT


Off-White™ x Nike “The Ten” Sah Akan Masuk Pasaran Malaysia

Butik jenama antarabangsa Off White baru sahaja dibuka kepada umum secara rasmi hujung minggu lalu. Menurut laman Masses, koleksi edisi khas Off White bersama Nike akan dijual hujung minggu ini!

Untuk anda yang mahu membeli kasut koleksi “The Ten” pada harga retail, inilah masanya. Buat masa ini, harga pasaran untuk koleksi ini dijual hampir 3 kali ganda harga asal bergantung kepada sesuatu model. Yang menjadi rebutan pastinya model Nike Air Jordan 1, Presto dan VaporMax.

Buat masa ini, ianya akan dijual dengan cara raffle. Tidak pasti sama ada setiap model “The Ten” dan berapa pasang kasut yang akan dijual pada hujung minggu ini. Buat masa sekarang, anda boleh ikuti laman Instagram Off White Kuala Lumpur untuk sebarang maklumat lanjut tentang koleksi kasut “The Ten” ini. Adakah anda beratur untuk kasut ini hujung minggu nanti?

Off-White™ "LOGO" Starhill Gallery, Kuala Lumpur

A post shared by  Off-White™ KL (@off___white____kualalumpur) on Dec 18, 2017 at 12:43am PST


Off-White™ x Nike VaporMax Masuk Pasaran Malaysia Minggu Hadapan

Menerusi laman Masses, Off-White™ bakal melancarkan satu baju khas untuk pasaran Malaysia.

Ianya akan dilancarkan pada 24 April depan dan bukan itu sahaja, kasut yang dinanti-nantikan, Off-White™ x Nike Vapormax turut akan dilancarkan minggu hadapan. Ballot untuk pembelian kasut ini akan dibuat pada 25 April dan ballot akan diundi pada 26 April.

Off-White™ c/o Virgil Abloh “REFLECTIVE” Kuala Lumpur-exclusive T-Shirt , launching on 24th April 2018, 10:00am. T&C apply. #offwhitekualalumpur #offwhite TERMS & CONDITIONS 1. The Kuala Lumpur-exclusive “Reflective” T-Shirt will be sold on a first come first serve basis, while stocks last 2. Each customer is allowed to purchase a maximum of ONE T-Shirt. 3. Customers who have purchased the Kuala Lumpur-exclusive “REFLECTIVE” T-Shirt are entitled to ONE extra raffle ticket for the “THE 10: NIKE AIR VAPORMAX PK” ballot 4. Third party promotions are not applicable to the Kuala Lumpur-exclusive “Reflective” T-Shirt 5. Strictly no trying of merchandise, refunds and/or exchanges 6. Customers are to comply to instructions given by securities on-site and ensure orderly conduct 7. The Kuala Lumpur-exclusive “Reflective” T-Shirt launches in-store only; all phone inquiries will not be answered 8. Apex Starhill Sdn Bhd reserves the right of final decision in case of any disputes

A post shared by  Off-White™ Kuala Lumpur (@off___white____kualalumpur) on Apr 20, 2018 at 9:13pm PDT

Off-White™ Kuala Lumpur is happy to announce the “NIKE RAFFLE” for its customers in Malaysia. Date of Raffle: Tuesday, 24th April 2018 • Raffle registration starts from 12:00pm • Queue opens from 8:00am – 10:00pm • Limited tickets will be given out on a first come first serve basis • Queue and raffle ticket collection will stop once all tickets are given out • One ID is only eligible to enter the raffle once. Double entries will be automatically be disqualified with the exception of customers who have purchased the Kuala Lumpur-exclusive “REFLECTIVE” T-Shirt TERMS AND CONDITIONS This raffle event is only for customers who are able be present during the raffle period. A valid identification card is required to participate in the raffle and must be presented for identification purposes at point of purchase. Any person found using someone else’s identification card will be automatically disqualified. 1. Entrants are to comply to instructions given by Off-White™ staff on-site and ensure orderly conduct. 2. Customers who have purchased from the Kuala Lumpur-exclusive “REFLECTIVE” T-Shirt are entitled to only ONE additional raffle ticket. 3. All entrants will be picked by random balloting selection and will win the opportunity to purchase ONE PAIR of Off-White™ c/o Nike “The Ten: Air Vapormax PK” in their specified size. 4. Winners will be contacted individually via email on Wednesday, 25th April 2017 with regard to in-store collection details. 5. Failure to respond to the email within 24 hours or to collect in-person on the timing allocated, the chance to purchase the assigned shoe will be forfeited. 6. Minimum age of participation is 16 years old. 7. Membership discounts and third-party promotions are not applicable to the purchase of the Off-White™ c/o Nike ”The Ten: Air Vapormax PK”. 8. Strictly no trying of merchandise, refunds and/or exchanges. 9. The Off-White™ c/o Nike ”The Ten: Air Vapormax PK” raffle launches in-store only; all phone inquiries will not be entertained 10. Apex Starhill Sdn Bhd reserves the right of final decision in case of any disputes.

A post shared by  Off-White™ Kuala Lumpur (@off___white____kualalumpur) on Apr 20, 2018 at 9:30pm PDT

Tiada bilangan jumlah ballot yang akan diberikan ketika ini dan segala pengumuman lanjut, boleh ikuti laman Instagram Off-White™ Kuala Lumpur.


‘Offline’ Bersama Pepsi, Hulurkan Tangan Buat Komuniti Memerlukan

Waktu makan ketika musim perayaan biasanya adalah masa untuk kita berhubung semula dengan yang tersayang.

Namun, telefon pintar dan teknologi semakin menggangu dalam meluangkan masa menjalinkan hubungan erat dengan insan tersayang ketika waktu makan.

Menerusi komitmennya untuk mewujudkan jalinan bermakna ketika menjamu selera, Pepsi melancarkan kempen ‘Jalinkan Hubungan Bermakna’ pada sempena raya.

Ia dilaksanakan untuk menggalakkan rakyat Malaysia supaya offline (ke luar talian) sebentar dan memberikan tumpuan kepada detik-detik bersemuka dengan keluarga ketika musim perayaan.

Inisiatif offline anjuran Pepsi ini membolehkan rakyat Malaysia menghulurkan tangan kepada golongan memerlukan bermula sekarang sehingga 7 Mei 2023.

Pepsi dengan kerjasama rakan kongsi pertubuhan bukan kerajaan (NGO) iaitu Kechara Soup Kitchen Society dan The Lost Food Project akan mengagihkan satu pek makanan* bagi setiap jam yang diluangkan offline.

Untuk menyertai kempen ‘Jalinkan Hubungan Bermakna’, orang ramai hanya perlu mengimbas kod QR atau pergi ke laman web ‘Pepsi Offline‘.

Klik ‘Sertai Sekarang’ untuk pergi offline dan letakkan telefon tanpa mengalihkannya.

Kumpul sebanyak mungkin waktu offline untuk peluang memenangi percutian ke Jepun bernilai RM15,000, pakej pelayaran Genting Dream Cruise bernilai RM10,000, pakej penginapan di hotel lima bintang dan penerbangan lokal bernilai RM5,000 atau e-baucar Grabfood bernilai RM50.

Pengarah Pemasaran PepsiCo, Mikey Rosales, berkata pihaknya memahami nilai berkongsi detik bermakna bersama insan tersayang terutamanya ketika menjamu selera.

Katanya, inisiatif ‘Jalinkan Hubungan Bermakna’ dilaksanakan bertujuan untuk memupuk masa berkualiti dan menjalinkan hubungan erat dalam dunia yang semakin didominasi oleh gangguan digital.

“Ikatan kekeluargaan adalah suatu ikatan yang penting. Oleh itu, kami menjemput anda menyertai kami untuk benar-benar meluangkan masa bersama insan yang paling kita sayangi demi mencipta kenangan abadi semasa menjamu selera bersama-sama,” katanya.

Ketua Pemasaran Minuman PepsiCo, Jennifer Lee, berkata Hari Raya Aidilfitri adalah masa yang sangat berharga bagi ahli keluarga untuk beramah mesra, meraikan perayaan ini dan menunjukkan ihsan buat mereka yang memerlukan.

“Kami menjemput anda untuk turut offline bersama kami bagi menghidupkan semula kemesraan apabila bertemu ahli keluarga sambil menghulurkan tangan kepada komuniti.

“Apabila anda meluangkan masa tanpa internet, kami akan mendermakan pek makanan, anda juga dapat peluang untuk memenangi hadiah hebat,” katanya.

Layari laman Facebook dan Instagram Pepsi untuk mengetahui lebih lanjut mengenai kempen ‘Jalinkan Hubungan Bermakna’.

*Sehingga 2,270 pek makanan akan diagihkan yang boleh membantu menyediakan makanan sekurang-kurangnya untuk satu atau sehingga enam minggu. Tertakluk kepada terma & syarat.


Oh! Begini Caranya Airbus A380 Mengubah Suai Ruang Dalam Kapal Terbaik Mereka

Biasa naik kapal terbang? Tentu ramai daripada anda yang sudah biasa menaiki kapal terbang. Tetapi biasakah anda melihat bagaimana ruang di dalam Airbus A-380 diubahsuai? Tentu belum biasa lagi.

Timelapse selama 2 minit anda memaparkan bagaimana sebuah ruang kapal yang besar itu dapat diubah suai dengan sepenuhnya hasil tenaga pekerja yang ramai.

Jom LIKE The Vocket di Facebook serta kongsikan kisah ini bersama rakan anda.


Oh, Kami Tidak Lalu Minum Coca Cola Selepas Melihat Ini. Kenapa?

Eksperimen ini benar-benar membuka mata, di mana anda akan dapat melihat berapa banyak kuantiti gula dalam sebotol Coca Cola biasa jika dibandingkan dengan Cola Zero.


97 Restoran Malaysia Terima ‘Michelin Star’, Ini Reaksi Netizen Selepas Lihat Senarai Penuh

Jika anda memang peminat makanan atau mengikuti perkembangan chef-chef ternama, mesti pernah terdengar tentang Michelin Star. Bintang Michelin ini sebenarnya satu pengiktirafan kepada pengusaha restoran dan chef dan ia satu pengiktirafan yang sangat diidamkan ramai.

Pada Michelin Star Revelation 2023, sebanyak 97 restoran Malaysia diumumkan membuat penampilan sulung di majlis anugerah pengiktirafan gourmet yang julung kali diadakan semalam.

Senarai penuh restoran yang menerima Michelin Star telah dikongsikan di media sosial dimana meliputi restoran di Kuala Lumpur dan Pulau Pinang. Di Kuala Lumpur, restoran terpilih Michelin Star baharu termasuk Skillet, Sri Nirwana Maju, Nadodi, Gai, Cilantro, Anjo dan banyak lagi.

Manakala di Pulau Pinang, restoran baharu yang dipilih oleh Michelin termasuk Air Itam Sister Curry Mee, Bibik’s Kitchen, Jawi House, Pitt Street Koay Teow Soup, Gen dan banyak lagi. Senarai restoran tersebut telah meraih perhatian orang ramai terutama sekali mereka yang memang peminat makanan.

Menjengah ke ruangan komen, rata-rata netizen memberikan pelbagai pendapat dan ada daripada mereka yang tidak bersetuju dengan senarai yang dapat Michelin Star ini.

Malah, ada juga netizen yang bersyukur ‘port’ tempat makan kegemaran mereka tidak masuk dalam senarai kerana bimbang akan diterjah ramai pelancong sehingga tidak dapat nikmati makanan kegemaran mereka.

Segelintir netizen turut mengucapkan tahniah kepada restoran-restoran yang menerima pengiktirafan dan tidak sabar mahu mencuba hidangan enak di restoran mereka.


Oh Macam Tu: 15 GIF Yang Menerangkan Bagaimana Benda Berfungsi

Serba sedikit kita tahu bagaimana sesetengah barangan berfungsi, tetapi apabila ia dipaparkan dalam bentuk grafik bergerak, ia membuat kita lebih menghargai barangan itu.

Tengoklah bagaimana 15 barangan ini berfungsi:

2. Bagaimana helmet tentera mendapat celoreng.

3. Bagaimana lidi tattoo dalam slow motion.

6. Bagaimana cape Superman mendapat efek ditiup angin.

9. Bagaimana enjin kapal terbang kelihatan.

13. Bagaimana aksi filem hollywood dirakamkan.

14. Bagaimana tsunami terbentuk di lautan.

15. Atau, bagaimana tsunami kelihatan dalam bentuk domino. Terdapat 13 domino dalam gambar ini, dan setiap satu lebih besar 1.5 kali dari yang sebelumnya.


Ok, Cara Lelaki Ini Menggunakan Jambatan Memang Awesome! Tapi Kami Risau

Melalui jambatan setiap hari pasti membuatkan anda mudah bosan. Cara yang terbaru ini pasti membuatkan lebih gerun untuk mencuba. Hanya dengan menggunakan motosikal stuntman ini menaiki jambatan dengan cara yang tersendiri.


OKU Bukan Penghalang, Netizen Kagum Kegigihan Wanita Ini Berniaga ‘Live’ Guna Bahasa Isyarat

Sejak akhir-akhir ini, dapat dilihat sudah menjadi kebiasaan buat para peniaga mempromosikan produk yang ditawarkan menerusi Facebook Live. Mempunyai jumlah pengguna yang ramai serta mudah untuk dikongsikan pada Facebook Group antara yang membuatkan medium ini menjadi pilihan.

Di sebalik pelbagai cara yang digunakan orang ramai menerusi platform Facebook Live, para netizen nampaknya tertarik dengan usaha wanita ini yang menggunakan bahasa isyarat dalam mempromosikan kudap-kudap daripada jenama Chemilan.

Sepanjang live selama hampir sejam yang dibuat, wanita ini dilihat mempromosikan pelbagai produk yang seperti cookies, popcorn dan juga sambal goreng crunchy di bawah rangkaian jenama yang ditawarkan.

Usahanya untuk menjalankan Facebook Live nampaknya turut membuatkan orang ramai bangga dengan usaha gigih dan kecekalan wanita ini sekaligus membuatkan para netizen mendoakan agar wanita ini dimurahkan rezeki.

Bila lihat golongan kelainan upaya ni boleh berniaga macam ni cari duit sendiri, rasa macam ya Allah mereka pun mampu tabahkan diri untuk hadapi ujian sebesar itu, apa alasan aku untuk mengeluh atas ujian sekecil ini? Bangga sangat tengok mereka yang bersemangat kental ni.

Bangga dengan akk ni ada kesungguhan yg tinggi. Ya Allah engkau berikanlah rezeki yang berlipat kali ganda buat saudari tersebut.. Aamiin

— ^_^ {thezyterianofficial} (@tintaazha) March 19, 2021

Moga dimurahkan rezeki dia . Allahuakbar . Mulia hati dia

— pyan 👌👌 panel pemikiaq unggul J-Kom (@Matpian10) March 19, 2021

Usaha yang ditunjukkan wanita ini secara tidak langsung membuktikan Orang Kurang Upaya (OKU) juga mampu berniaga dengan cara mereka tersendiri. Buat anda yang berminat untuk menyokong produk yang ditawarkan wanita ini, anda boleh lawati laman Facebook beliau dengan klik di sini.

Tular pada minggu ini apabila muncul instafamous yang mengajar netizen cara-cara merentas negeri untuk berbulan madu. Turut dikongsikan, pelajar tingkatan lima di Melaka dikenakan kompaun RM10,000 gara-gara gagal imbas kod MySejahtera.

Ajar Cara-Cara Rentas Negeri Untuk Bulan Madu, Tindakan ‘Instafamous’ Buat Netizen Berang

Gagal Imbas Kod MySejahtera, Pelajar Tingkatan Lima Di Melaka Dikompaun RM10,000


Ola Bola Kutip RM16 Juta Selepas 39 Hari Tayangan

Bagaikan satu petanda yang positif buat industri perfileman negara, filem Ola Bola sehingga kini dilihat sudah berjaya mengutip RM16 juta sepanjang 39 hari tayangan dan terus mendapat sambutan di pawagam.

Filem ini juga merupakan karya karya arahan Chiu Keng Guan yang juga merupakan pengarah filem The Journey yang sebelum ini berjaya mengutip RM17.3 juta. Setakat ini kutipan terbesar masih lagi dipegang oleh Polis Evo iaitu sebanyak RM18 juta.

Lebih menarik lagi, filem Ola Bola juga akan menemui khalayak antarabangsa apabila ia diundang menyertai Festival Filem Fantastik Golden Horse Taipei, sekitar 8 dan 17 April depan.

Filem Ola Bola adalah filem mengenai pasukan bola sepak negara yang terdiri daripada pemain pelbagai bangsa pada era 1980-an yang berdepan dengan pelbagai konflik tersendiri.


Ola Bola: Nafas Dan Nyawa Filem Malaysia

Ketika menulis sedikit pandangan keatas filem ini, tayangan Ola Bola di pawagam Malaysia baru sahaja memasuki hari keempat. Ini kali pertama saya menonton filem di pawagam sebanyak dua kali untuk filem yang sama iaitu pada hari pertama tayangan filemnya, 28 Januari 2016 lalu dan pada hari ini, 31 Januari 2016, hari keempat tayangannya di pawagam. Kedua-duanya ditonton di GSC Nu Sentral, Kuala Lumpur.

Kita kalah sama-sama.” – Ali, filem Ola Bola

Ustaz Zaharudin Zabidi dua kali memberi komen di dua status facebook saya, satu kata yang beliau simpulkan keatas filem ini, “Indah”. Malah, memasuki baru hari keempat tayangannya, Ola Bola sudah menjadi viral. Ramai yang memberi ulasan, “tidak sia-sia menonton filem Malaysia seperti ini”, “Ini barulah yang dipanggil filem Malaysia”, “Filem seperti ini yang kita mahukan”. Membuat bandingan dari satu filem ke satu filem adalah kerja seorang penonton yang tidak boleh dielak. Dari paparan skrin layar lebar di bilik panggung, membangkit rasa setiap dari penonton untuk memberi ulasan. Ulasan yang diterbitkan melalui media sosial, twitter, facebook, instagram malah whatsapp sekalipun harus diambil kira dalam mendapatkan sebuah pandangan yang bernas.

Yasmin Ahmad dalam menitipkan pandangan ringkasnya keatas buku Fadhli Akiti, Tonton Filem, mengesyorkan agar ‘Rasa’ menjadi bahan penting untuk menilai sesebuah filem, malah baginya, rasa adalah sesuatu yang boleh dianalisis secara intelektual.

Saya mengikuti perkembangan Chiu, selepas beliau berjaya dengan filem The Journey dengan jalan cerita yang baik dan menyentuh jiwa serta berjaya dengan hasil kutipan 17 juta ringgit Malaysia. Itu sesuatu yang patut dibanggakan. Walaupun sebenarnnya, Ola Bola ini adalah filem keempat beliau. Filem pertamanya Woohoo Big Day, kedua Great Day dan ketiga The Journey.

Selepas pemergian Yasmin Ahmad, rakyat Malaysia menunggu dengan harapan yang menggunung tinggi agar duit yang dilaburkan untuk menonton filem di panggung, berbaloi. Dengan mengejut, The Journey hadir dan membuah hasil. Apa yang diharap, akhirnya hadir jua.

Malah, dalam perbincangan Chiu dan producer, di Agenda Awani bersama saudara Kamarul, hadir persoalan, “Kenapa dengan jalan cerita yang seringkas ini, dengan pelakonnya muka baru, boleh diterima oleh penonton?”

Hari ini, perbincangan filem tidak menjadi perbincangan ke langit oleh masyarakat. Cukup dengan jalan cerita yang baik, menyentuh jiwa dan menyampaikan mesej, ianya sudah boleh diterima oleh penonton. Manakala, filem yang dihasilkan dengan kecanggihan teknologi sebenarnnya menjadi harapan kedua. Demikian juga dengan masyarakat yang mengharapkan filem Islam. Sebenarnnya filem Islam yang diharapkan adalah filem itu sendiri haruslah mempunyai mesej yang baik untuk disampaikan dan tiada budaya negatif untuk ditonton dari kalangan dewasa sehinggalah kanak-kanak.

Malah yang sepatutnya, filem adalah filem. Ia menceritakan kehidupan manusia. Kita bimbang apabila filem cuba disempitkan menjadi ‘filem Islam’ atau apa-apa sahaja yang cuba disempitkan keatasnya, kita bimbang nanti beberapa sisi kehidupan manusia tidak dapat digambarkan kepada khayalak, yang akhirnya, ia bukan dinamakan filem lagi, tetapi isi khutbah.

Jika jelas dengan konotasi filem Islam yang begini, sudah tentu saja kita boleh (jika boleh) untuk menkategorikan Ola Bola ini sebagai filem Islam, walaupun tidak perlu sebenarnya cubaan untuk menkategorikan itu ini kerana Ola Bola adalah ‘filem Malaysia!’ itu yang pasti.

Ola Bola mempersembahkan pasukan bola sepak Malaysia 1980. Pasukan Malaysia ketika itu layak untuk menyertai sukan Olimpik yang diadakan di Moscow, Russia. Selepas Malaysia berjaya mengalahkan Korea Selatan dalam perlawanan pra-Olimpik di Stadiu Merdeka. Akibat serangan Russia keatas Afghanistan, Malaysia telah berkecuali serta memboikot sukan Olimpik, termasuk 91 negara yang lain.

Ola Bola menyampaikan mesej tentang kerjasama berpasukan, erti persahabatan dan sikap solidariti dalam isu-isu kemanusiaan disebalik pasukan bola sepak Malaysia. Filem Malaysia akan berterusan mempunyai nafas dan nyawa jika mesej-mesej yang baik seperti ini terus disampaikan. Tiba masanya, pemikiran skeptisme dibuang dari pemikiran masyarakat, bahawa filem adalah sesuatu yang berunsur negatif dan panggung wayang itu haram!

Ini barulah hashtag #sokongfilemMalaysia

BACA: 8 Sebab Kenapa Lelaki Malaysia Sukakan Bola Sepak


Old Town White Coffee Berkolaborasi Dengan Foodpanda Lancar Oldtown 2Go

Aroma makanan yang memukau dan menepati cita rasa rakyat Malaysia di Old Town White Coffee pastinya mampu membuatkan anda berasa lapar. Apakah makanan ‘signature’ Old Town White Coffee yang menjadi kegemaran anda?

Lebih mengujakan kerana anda tidak perlu lagi keluar hanya untuk makan kerana kini makanan boleh dihantar ke depan pintu anda. Dengan berkembangnya teknologi sekarang, ia pastinya memudahkan anda untuk mendapatkan makanan yang enak dan harga yang berpatutan.

Tidak percaya? Old Town White Coffee tampil bekerjasama dengan Foodpanda untuk pasarkan 9 menu popularnya secara atas talian. Antara menu yang ditawarkan adalah Chicken Hor Fun, Curry Noodles, Classic Dry Meehoon with Dry Curry Chicken, Classic Dry Meehoon with Fried Chicken Fillet, Nasi Lemak with Dry Curry Chicken, Nasi Lemak with Prawn Sambal, Nasi Lemak with Fried Chicken Fillet, Oriental BBQ Chicken Wholemeal Sandwich dan Fried Chicken Nasi Lemak Roll.

Anda boleh dapatkan menu-menu tersebut secara atas talian dengan cepat melalui Oldtown 2Go Delivery Meals. Jika anda tidak lagi mempunyai akaun Foodpanda, ini masanya untuk anda muat turun aplikasi tersebut. Malah, jika anda gunakan link ini, anda boleh dapatkan diskaun sebanyak RM15 untuk pesanan pertama.

Kecoh di media sosial apabila McDonald’s Malaysia perkenalkan semula menu popular mereka. Klik pautan di bawah untuk ketahui menu apa yang menarik minat netizen.

Menu Popular McShaker Fries Kini Kembali Di McDonald’s Malaysia

5 Tempat Makan ‘Murah’ Dan Sedap Di Kota Damansara


Ole Gunnar Solskjær Dilantik Sebagai Pengurus Rasmi Manchester United

Akhirya teka teki peminat Manchester United terjawab apabila Ole Gunnar Solskjær pada hari ini telah dilantik sebagai pengurus rasmi Manchester United selepas berjaya membawa keputusan yang cemerlang sebelum ini.

Ole Gunnar Solskjær dilantik sebagai pengurus rasmi Manchester United menggantikan Jose Mourinho dengan kontrak tiga tahun. Perlantikan beliau sebagai pengurus sekaligus melenyapkan spekulasi dimana tempat beliau bakal digantikan oleh Mauricio Pochettino dan Massimiliano Allegri.

Sepanjang mengurus Manchester United, Ole Gunnar Solskjær cuma tewas sekali di dalam 11 perlawanan Liga Perdana Inggeris pada musim ini. Kemenangan paling ikonik buat beliau sepanjang mengurus Manchester United sudah pastinya sewaktu bertemu Paris Saint-Germain di Le Parc des Princes yang melihat Manchester United layak ke pusing suku akhir Uefa Champions League.

Berjaya menjadi wira ikonik dalam kemenangan Uefa Champions League 1999, Ole diharap mampu mengembalikan zaman kegemilangan Manchester United kembali. Persoalannya, Mampukah Ole membawa Mancheseter United seakan era Sir Alex Ferguson kembali?


Olimpik Sebagai Tanda Perubahan Jepun, Korea, China Dan Apa Kaitannya Dengan Kita

Dulu semasa zaman sekolah pernah sekali cikgu aku bertanya pada seluruh kelas, apakah jangkaan kami untuk Malaysia pada tahun 2020.

Masa itu, Wawasan 2020 tengah panas sebab baru sahaja diumumkan oleh Tun Dr Mahathir Mohamed. Jadi di mana-mana semua orang bercakap tentang Wawasan 2020, dari sekolah ke kedai kopi tempat orang lelaki melepak tengok gusti membawa ke pangkin bawah pokok tempat orang perempuan bergosip sakan.

Macam biasa bila cikgu bertanya, jawapan yang keluar semuanya diinspirasikan dari rancangan Beyond 2000.

Ada yang jawab nanti ada kereta terbang, atau akan ada robot tolong hayunkan buaian. Aku ni, dalam cubaan nak jadi luar biasa sikit dan nampak geliga bagi jawapan:

“Saya nak tengok sukan Olimpik dianjurkan di Malaysia dengan Kuala Lumpur menjadi tuan rumah, cikgu!”

Dalam banyak benda yang boleh diidamkan, seperti kereta terbang atau robot hayun buaian, mamat sorang ni boleh minta Olimpik je?

Tujuh tahun selepas itu, Kuala Lumpur menjadi tuan rumah Sukan Komanwel 1998. Selepas itu, kedengaran kerajaan bercakap hendak menjadikan Kuala Lumpur tuan rumah Sukan Asia 2006, dan kalau itu berjaya diikuti pula dengan menjadi tuan rumah Sukan Olimpik 2008.

Nampaknya belum sempat 2020 negara kita akan khatam semua acara sukan besar dunia.

Tapi Kuala Lumpur kalah pada Doha 13 berbalas 22 dalam undian menjadi tuan rumah Sukan Asia 2006.

Tunku Imran sampai menangis bila keputusan diumumkan. Awalnya kita sangka boleh menang selepas diberi jaminan undi oleh negara Asia Barat, tapi mereka berpaling tadah. Macam tu je pak-pak Arab khianati kita, itu pun masih sampai ke sudah kita sibuk nak jadi Arab.

Selepas 2006, prospek menjadi tuan rumah Olimpik 2008 tampak suram.

Bila IOC selesai menilai semua calon-calon tuan rumah, Kuala Lumpur antara yang tersingkir awal di pusingan pertama, bersama Bangkok, Havana, Kaherah dan Seville.

Kita mencatat markah rendah dalam kategori kondisi dan impak alam sekitar, konsep keseluruhan dan infrastruktur sukan. Beijing akhirnya terpilih menjadi tuan rumah Olimpik 2008.

Nampaknya memang terpaksa tunggu 2020 barulah Kuala Lumpur menjadi tuan rumah. Molek juga pada pendapat aku, sesuai dengan tercapainya Wawasan 2020 kita.

Tapi hingga Olimpik 2016 di Rio de Janeiro melabuh tirai, kita semua tahu tuan rumah Olimpik 2020 ialah Tokyo. Ini kali kedua Tokyo menjadi tuan rumah.

Kali pertama adalah pada tahun 1964, yang juga merupakan Olimpik pertama untuk sebuah negara bernama Malaysia turut serta (sebelum itu kita turut serta sebagai Malaya).

Apa signifikannya menganjurkan Olimpik 2020 untuk Malaysia? Pada pendapat aku, besar maknanya.

Kalau betul mengikut Wawasan 2020 bahawa Malaysia ini adalah negara maju pada tahun 2020, maka cara terbaik untuk kita membuktikannya dan meraikannya ialah dengan Kuala Lumpur menjadi tuan rumah sukan Olimpik.

Itulah yang Jepun buat dengan Tokyo 1964 dulu. Untuk apa? Sebagai membuktikan kemajuan Jepun dan kembalinya negara itu ke pentas dunia.

Kena ingat pada tahun 1945, Jepun telah diledak dengan dua butir bom atom dan negara itu kalah dalam Perang Dunia Kedua.

Tapi dalam tempoh kurang 20 tahun, Jepun bangkit dari debu perang sebagai sebuah negara industri dan ekonomi yang kuat dan cintakan keamanan, bukan lagi sebuah negara militer dan penjajah seperti sebelumnya.

Itu jugalah yang dibuat oleh Korea Selatan dengan Seoul 1988. Sukan Olimpik kedua di benua Asia ini dijadikan pentas oleh Korea Selatan untuk membawa perhatian dunia terhadapnya dan demi membuktikan kemajuan industri Korea Selatan. Korea Selatan sebelum itu tidak dipandang sesiapa pun dan penganjuran Olimpik menjadi harapan kerajaan negara itu untuk meletakkan Korea Selatan setaraf negara maju dan elit yang lain.

Formula yang sama akhirnya digunakan oleh China apabila mereka memilih untuk menjadi tuan rumah Olimpik pada tahun 2008. Beijing 2008 adalah testimoni China sebagai kuasa ekonomi dan politik yang baru untuk mencabar hegemoni Amerika Syarikat pasca Perang Dingin. Kemuncaknya dibuktikan dengan China menjadi juara dari segi kutipan pingat, mengatasi Amerika Syarikat yang menguasai setiap edisi Olimpik sejak Atlanta 1996.

Jadi kalau diikutkan pada contoh Jepun, Korea Selatan dan China; sepatutnya Malaysia menganjurkan Olimpik 2020 demi meraikan kemuncak Wawasan 2020 dan membuktikan kita negara maju.

Tapi hari ini kita tahu status negara maju itu mungkin tidak dapat dicapai pada tahun 2020, bukan kerana tidak menganjurkan Olimpik tapi atas faktor-faktor lain. Bukan aku yang cakap, tapi banyak pakar ekonomi berpendapat sedemikian.

Ada empat tahun sahaja lagi dan Pensonic kita masih ketinggalan jauh berbanding Panasonic Jepun, Proton dan Perodua kita hanya gah di pasaran tempatan berbanding Hyundai dan KIA Korea Selatan yang dijual di empat penjuru dunia, dan dimana China ada Oppo, Huawei, Xiaomi dan entah apa lagi jenama telefon pintar, kita hanya mampu berbangga sebagai negara ke-10 tertinggi dalam penggunaan telefon pintar. Guna aje lah, buat sendiri payah.

Menganjurkan Olimpik itu bukanlah penentu kita maju atau tidak.

Tapi itulah, Jepun bangkit dengan Tokyo 1964 sampaikan kita terus mewujudkan Dasar Pandang Ke Timur dan mahu mengikut cara kerja mereka.

Korea Selatan muncul dengan Seoul 1988 hingga kita melaksanakan Wawasan 2020 dengan dasar penswastaan dan industri berat sokongan kerajaan.

China gah dengan Beijing 2008 hingga hari ini kalau kita mahu buat jambatan, pelabuhan atau kereta api laju kita harapkan bantuan China, selain berebut beli telefon pintar mereka kerana tak semua mampu nak pakai Apple atau Samsung.

Jadi kalau bukan kereta terbang, kalau bukan robot hayun buaian dan kalau bukan Oimpik, apa yang kita nak tunjukkan tahun 2020 nanti sebagai bukti kita negara maju?

Atau kita tangguh ke tahun 2030 hal jadi negara maju ini?


Kita Tidak Menang Emas, Tetapi Adakah Kita Kalah?

Saya dan Yilyn Chan membawa selembar bendera besar ke kedai mamak berhampiran rumah malam ini. Semasa saya sedang bersusah payah menaikkan bendera, seorang Uncle datang menolong saya.

Saya juga telah membawa 20 bendera mini untuk dikongsikan bersama penyokong-penyokong lain kerana saya pasti kedai ini akan penuh.

Ketika edaran, sewaktu bendera tinggal sedikit, seorang lagi Uncle memanggil saya. Ketika saya menyerahkan bendera, Uncle itu berkata, “I love Malaysia.”

Walaupun kami (dan seluruh rakyat Malaysia) tidak dapat meraikan kejayaan emas malam ini, sebenarnya kita telah menang dalam banyak perkara.

Sukan sepatutnya menyatukan kita. Terutamanya sebagai sebuah negara.

Saya bertanya kepada diri sendiri apakah perkara yang menyebabkan seorang yang tidak pernah dikenali menolong saya. Ataupun seorang asing menyerlahkan patriotismanya kepada orang asing lain.

Saya bertanya kepada diri sendiri berapa ramaikah di antara kita menyatakan penghargaan terhadap Malaysia secara terbuka pada zaman ini? Dengan penuh rasa bangga? Saya rasa kita patut melakukannya, dengan lebih kerap. Mungkin peristiwa ini adalah satu peringatan buat kita semua.

Saya bertanya kepada diri sendiri berapa kerap kita menyokong warga Malaysia yang lain tanpa mempersoalkan soal bangsa dan agama? Atau menerima perwakilan daripada our fellow countrymen hanya semata-mata mereka adalah yang paling layak di antara kita.

Tidak. Malam ini kita tidak kalah. Cuma, kita hanya tidak memenangi Emas. Tetapi kita semua memenangi peluang untuk menjadi satu pada saat itu.

Terima kasih #TeamMalaysia. Berbanyak-banyak terima kasih kepada Goh dan Chan.

Kamu berdua membuat kami berasa gembira. Kamu membuat kami menjadi satu.

Penulisan ini telah dialih bahasa oleh editor The Vocket.


Kanak-Kanak Malaysia Ini Hebat Di Perantauan. Hebat Dia Bukan Biasa-Biasa

Negara kita dah banyak sangat cerita sedih. Hari ni aku nak kongsi satu cerita hebat seorang kanak-kanak Malaysia bernama Omar Raiyan Azlan.

Baru-baru ini, aku dapat berborak panjang dengan kawan yang menceritakan perihal seorang kanak-kanak Malaysia berumur 11 tahun, bernama Omar Raiyan Azlan seorang rakyat Malaysia yang sekarang ini sedang bersekolah di Al Yasmina International School, Abu Dhabi.

Kawan aku ini dulu dia kerja lama di Abu Dhabi, jadi dia kenal rapat dengan keluarga Omar ini, kenal Omar ini dari kecil.

Omar ini sukses dalam multi-discipline. Dia hebat matematik, kemahiran analitikal, muzik, bola sepak dan renang. Kehebatan dia bukan biasa-biasa, dia luar biasa.

Dalam matematik, Omar ini dapat sertai sekolah rendah Olympiad, dan selama bertahun mendapat tempat pertama untuk matematik di sekolah dia yang dipenuhi rakyat pelbagai negara dari Asia, Timur Tengah, Eropah dan Amerika.

Alaahh Math terer (hebat) kat sekolah ni ramai budak Malaysia kat sini pun terer

Kawan aku terangkan lagi, sekolah Al Yasmina ini antara top notch international school di sana. Maksud dia macam ini, di Abu Dhabi ada berlambak sekolah antarabangsa, dan Al Yasmina ini ranked antara yang terbaik (band A school). Macam di Malaysia ini kau dapat top matematik di sekolah top 10 Malaysia, haa macam tu.

Bukan setakat matematik, analytical skill pun dia hebat, umur 11 tahun dan boleh selesaikan kiub rubik, masa terbaik dia 40 saat.

Kau boleh main kiub rubik hebat macam tu? 40 minit pun belum tentu boleh selesaikan ya tak.

Bab matematik dan kemahiran analitikal ini aku beritahu kepada Duan, ramai juga budak lain boleh buat. Selalunya mereka ini mat study dan nerd. Cuma bab nombor 1 Mathematics top school dan boleh selesaikan kiub rubik dalam masa 40 saat memang benar-benar hebat lah.

Duan ‘kahkahkah’ ke aku bila aku buat remark macam tu.

Omar ni bukan nerd. Dia power bola. Umur dia 9 tahun dah dapat dapat masuk pasukan ManCity Abu Dhabi. Duan sambung steady.

Seluruh Abu Dhabi ini ada beribu-ribu budak sekolah, dan dalam beribu-ribu tu ada dalam 14 orang sahaja yang ManCity pilih untuk masuk dalam kem latihan setiap batch dan jadi sebahagian dari keluarga ManCity.

Pemilihan itu dilakukan oleh management senior team United Kingdom based. Pasukan ni macam junior team kita – kelab-kelab besar Manchester United, Real Madrid, Barcelona dan Liverpool develop pasukan pelapis seawal usia kanak-kanak.

Dengan kata lain, kalau Omar ni (first nine squad, midfielder) betul-betul fokus dan training, dia ada peluang besar untuk main dengan senior squad ManCity beberapa tahun lagi.

Sebab yang main dalam junior squad ini ramainya budak umur 12-13 tahun, dan Omar ni paling muda mula main umur 9 tahun, main first nine (junior ni main 9 a side) dan lagi power, dia rakyat Malaysia.

Oh ya, dia juga dapat anugerah Player of The Season (ManCity) tahun lepas, dan 3 kali dapat Player of The Term.

“Kau cakap dia power renang tadi macam mana pula?” – aku bertanya terus ke renang, mungkin sebab power sangat budak Omar ni main bola sampai tak sanggup nak dengar.

Rupanya, Omar ni top swimmer di sekolah dia, dan of course lah sebagai top swimmer dia wakili sekolah. Lawan pula peringkat Middle East, dia kumpul semua sekolah seluruh timur tengah lawan renang.

Dan macam bola sepak juga, Omar kena lawan dengan budak budak 12-13 tahun, dan dia juara! Fastest swimmer di Middle East dalam kumpulan usia dia.

Sangat hebat! Macam bola sepak juga, dia dapat Best Swimmer of The Year 2014 dan 2015. Fuhhh!

Rekod masa 50 meter backstroke dia kalau ikut standard antarabangsa US Motivational, dah masuk kategori A.

Maksudnya, Omar ini Olimpik material sebab rekod masa dia in accordance dengan perenang US Olympic masa mereka umur sama dengan Omar dulu.

Senang cerita, kalau dia fokus je berenang, macam bola sepak juga dia ada peluang besar untuk jadi perenang kelas antarabangsa.

Yang lagi best, Omar ni juga ahli muzik. Dia pick up piano. Baru ni dia menang Young Musician Competition. Dari berpuluh audition, 15 orang masuk semi final, 5 orang masuk final, dan juaranya si Omar untuk primary category.

Ingat tadi aku beritahu, dia ni umur baru 11 tahun. Dia punya main piano level orang ambil diploma dalam course piano. Punyalah hebat! Macam mana nak nilai power Omar ni main piano?

Dia lulus theoritical test dan practise test piano yang budak belajar piano level diploma umur 18-20 tahun pun ramai yang fail. Test test muzik ni bukan mudah, kau kena tahu genre muzik, sight reading, composing, music pattern, tempo dan segala advance skill yang rumit.

Juga, Omar ni bukan setakat lulus ujian semua tu, semua dia skor A. Skill level dia internationally recognized sebab yang observe ni dari Associated Board of The Royal School of Music.

Sekali lagi aku ulang, dia ni anak Malaysia!

Aku harap nanti Omar boleh pick up gitar dan drum juga. Jadi multi instrumentalist. Set up band dan compose lagu-lagu rock. Jadi all-rounder musician macam Dave Grohl, Thom Yorke, atau Adam Levine.

Oh ya, Omar ni juga boleh bertutur dalam 4 bahasa, Bahasa Melayu, Bahasa Inggeris, Bahasa Arab dan Bahasa Perancis.

Apa yang Omar ni achieve pada aku something yang sangat impressive dan wajar kita jadikan inspirasi.

Masih ada harapan kita nak tengok anak Malaysia hebat dan boleh compete at international level macam Omar ni.

Walaupun sekarang dia tinggal di luar negara (ibu bapa dia bekerja di Abu Dhabi), tapi itu bukan alasan untuk kita di Malaysia tidak rasa bangga dan kita mesti cuba yang terbaik demi melahirkan ramai lagi individu macam Omar ni di bumi Malaysia.

Bila aku dengar cerita ni, aku rasakan masih ramai anak anak Malaysia seusia Omar yang memiliki kebolehan dan bakat yang belum dicungkil.

Mereka perlu dikenalpasti, diberikan peluang, ruang dan sokongan yang lebih luas demi memupuk bakat dan kebolehan sedia ada ke tahap lebih tinggi.

Kita perlukan lebih ramai Omar. Bila buat apa-apa, buat sungguh-sungguh sampai jadi champion, orang kata:

Generasi anak watan kita boleh buat lebih baik dari sekadar menari raver dan berlawan dating.

Aku tanya Duan: “Macam mana la mak pak dia ajar Omar ni?”

Duan beritahu aku, sibuk macam mana pun Omar ni, sembahyang tak pernah tinggal. Di tepi kolam renang, di bilik persalinan, di mana-mana tempat yang sempat dia akan solat.

Semoga anak Malaysia yang seorang ni dapat mewangikan nama negara di peringkat dunia suatu hari nanti!

Malaysia masih ada harapan, sekurang-kurangnya dengan seorang kanak-kanak.


‘98% Sama Dengan Kereta Sebenar’ – Remaja Berbakat Mampu Tiru Bunyi Kereta Menggunakan Mulut

Sebagai peminat kereta tidak kiralah lelaki atau perempuan, sudah pasti kita dapat kenal pasti model-model kereta dengan betul walaupun hanya mendengar bunyinya sahaja daripada jauh.

Ada seorang guru @ffarahinnn_ telah berkongsi satu rakaman video di mana pelajarnya mampu meniru bunyi kereta dengan hanya mengguna mulut. Lebih menarik lagi pelajar tersebut boleh mengubah bunyi tersebut sama seperti model kereta Ford Mustang, Toyota Supra dan Audi R8.

i was amazed had to record it to show this to my husband and decided to keep here for my memories ❤

♬ original sound – ffarahinnn_ – ffarahinnn_

Reply to @nizzx34 take it or leave it 😊 #jdm #fyp #r34 #r35 #v6 #vq35de

♬ original sound – Muhammad Faiz Izzan – Muhammad Faiz Izzan

Hantaran video itu telah meraih lebih 4.4 juta tontonan dan lebih 6,000 perkongsian komen daripada pengguna TikTok dari dalam dan luar negara. Ternyata orang ramai terkejut dan berasa kagum dengan kemampuan remaja lelaki itu untuk membuat tiga bunyi kereta berbeza dalam masa satu minit sahaja.

Tambah netizen lagi, bunyi yang dibuat itu ternyata sangat mirip dengan bunyi kereta sebenar. Nampak begitu mudah dia lakukan seolah-olah remaja itu ‘menelan’ pelbagai jenis enjin dan ekzos kereta masuk ke dalam tubuh badannya.

Jika anda turut terhibur dan berminat dengan bakat remaja ini, anda boleh lihat lagi pelbagai video bunyi-bunyi kereta JDM, sportcar, supercar dan hypercar lain yang ditirunya melalui Tiktok @faizizzansupra.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Lihat hasil kreatif sekumpulan pelajar  yang membuat reka bentuk majalah sekolah mereka ala-ala antara muka platform Netflix.

Kreatif Dan Tidak ‘Cliche’, Netizen Cemburu Lihat Majalah Sekolah Ala Netflix Remaja Ini

Persis Arkitek, Kanak-Kanak Ini Kreatif Lukis Lakaran Ubah Suai Rumah Di Usia 12 Tahun

Jual Lukisan Berharga 50 Sen Di Shopee, Hasilnya Buat Netizen Terhibur